Die Britse troepeskip Charlotte het op 20 September 1854 in Algoabaai vergaan. Dit is een van die mees ontstellende skeepsrampe van Suider-Afrika, veral omdat dit hoofsaaklik te wyte was aan die gebrek aan hawegeriewe in Port Elizabeth. Die driemaster van 450 ton en van hout is in 1844 in Liverpool gebou. Op 28 Junie 1854 het die skip met 163 soldate en 5 offisiere van die 27ste Regiment, 16 vroue en 29 kinders as passasiers en 'n bemanning van 22 van Queenstown in Ierland na Calcutta in Indië vertrek. Omdat die reis van Ierland na die Kaap weens die weersomstandighede heelwat langer geduur het as normaal, het kapt. Robert D. Affleck besluit om vir water en voedsel by Port Elizabeth vas te meer. Terwyl die skip in die hawe is, breek 'n geweldige storm los sodat twee van sy ankertoue en twee maste breek en die skip aan die onderpunt van Jettystraat op die rotse loop. Selfs 'n reddingsboot strand. Ook die baie skerp rotse het bygedra tot die lewensverlies van ongeveer 110 opvarendes. Dae lank het nog lyke in Algoabaai uitgespoel. Dit is die ergste skeepsramp wat in Port Elizabeth plaasgevind het.


Die opkwark of u-kwark (simbool: u, van die Engelse up quark) is die ligste van al die kwarke, ’n soort elementêre deeltjie, en ’n hoofbestanddeel van materie. Saam met die afkwark vorm dit die neutrone (een opkwark, twee afkwarke) en protone (twee opkwarke, een afkwark) van atoomkerns. Dit is deel van die eerste generasie van materie, het ’n elektriese lading van +2⁄3 e en ’n massa van 1,5–3,3 MeV/c2. Nes ander kwarke is die opkwark ’n elementêre fermion met spin-1⁄2 en ervaar dit al vier fundamentele kragte: swaartekrag, elektromagnetisme, swak kernkrag en sterk kernkrag. Die antideeltjie van die opkwark is die anti-opkwark of anti-op), waarvan sekere eienskappe dieselfde magnitude maar teenoorgestelde teken het. J. Beringer (Particle Data Group) (2012). "PDGLive Particle Summary 'Quarks (u, d, s, c, b, t, b', t', Free)'" (PDF). Particle Data Group. Besoek op 2013-02-21. Hierdie artikel is vertaal uit die Engelse Wikipedia


Die vreemdkwark of s-kwark (simbool: s, van die Engelse strange quark) is die derde ligste van al die kwarke, ’n soort elementêre deeltjie, en ’n hoofbestanddeel van materie. Hulle word in hadrone aangetref, wat subatomiese deeltjies is wat uit kwarke bestaan. Saam met die sjarmekwark is dit ’n tweedegenerasie-kwark. Dit het ’n elektriese lading van -1⁄3 e en ’n massa van 95+5−5 MeV/c2. Nes ander kwarke is die vreemdkwark ’n elementêre fermion met spin-1⁄2 en ervaar dit al vier fundamentele kragte: swaartekrag, elektromagnetisme, swak kernkrag en sterk kernkrag. Sy antideeltjie is die anti-vreemdkwark of anti-vreemd), waarvan sekere eienskappe dieselfde magnitude maar teenoorgestelde teken het. Hierdie artikel is vertaal uit die Engelse Wikipedia J. Beringer et al. (Particle Data Group) (2012). "PDGLive Particle Summary 'Quarks (u, d, s, c, b, t, b′, t′, Free)'" (PDF). Particle Data Group. Besoek op 2012-11-30.


Murtala Ramat Muhammed (1938–1976) was die militêre leier van Nigerië van 1975 tot sy dood in 1976. Muhammed is op 8 November 1938 in Kano, Nigerië gebore. Hy kom aan bewind nadat die regering van Yakubu Gowon tydens 'n militêre staatsgreep omvergewerp is. Sy ampstermyn word voortydig op 13 Februarie 1976 na 'n sluipmoord op sy lewe beëindig. Ná sy dood het Olusegun Obasanjo by hom oorgeneem. Hierdie artikel is ’n saadjie. Voel vry om Wikipedia te help deur dit uit te brei.


Thomas Henry Huxley (4 Mei 1825 – 29 Junie 1895) was 'n Engelse bioloog. Hy was bekend as Darwin se "Bulldog" aangesien hy Charles Darwin se teorieë oor evolusie ondersteun het. Huxley was traag om sekere van Darwin se idees te aanvaar, maar het Darwin heelhartig in die openbaar ondersteun. Huxley se debat met die Engelse Biskop, Samuel Wilberforce in 1860 was 'n bekende openbare gebeurtenis. Die debat was oor evolusie en is wyd in die pers gerapporteer. Baie mense was van mening dat Huxley die debat gewen het, wat Huxley se loopbaan en die teorieë oor evolusie 'n hupstoot gegee het. Huxley het ook wetenskaplike onderwys in Brittanje bevorder en het teen meer ekstreme vorme van godsdiens geveg. Huxley het die term agnosties gebruik om sy sienings oor godsdiens te beskryf, 'n term wat vandag nog gebruik word. Huxley het weinig skoolopleiding gehad en het homself byna alles wat hy geweet het self geleer. Tog het hy 'n merkwaardige anatomis en dierkundige geword. Later het hy die evolusie van die mens en ape bespreek.


Wolkverwerking is die gebruik van rekenaarhulpbronne (harde- en sagteware) wat oor ’n rekenaarnetwerk (tipies die Internet) as ’n diens gelewer word. Die naam kom van die gebruik van ’n wolkvormige simbool wat in stelseldiagramme as ’n abstraksie vir ingewikkelde infrastruktuur gebruik word. Wolkverwerking vertrou afstandsdienste met ’n gebruiker se data, sagteware en berekeninge toe. Hierdie artikel is ’n saadjie. Voel vry om Wikipedia te help deur dit uit te brei.


Die Rooihalsfraiingpoot (Phalaropus lobatus) is 'n waadvoël wat skaars is en slegs gesien word in die somer by plekke soos mere, soutpanne en rioolplase. Die voël word selde by die see gesien. In Engels staan die voël bekend as die Red-necked phalarope. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Phalaropus lobatus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Burton Francis (gebore in Paarl, Suid-Afrika op 2 Januarie 1987) is 'n rugbyspeler wat op losskakel vir Griekwas in die Curriebeker en vir die Cheetahs in Superrugby speel. Hy het voorheen vir die Bulls, Lions (Superrugbyspan) en Stormers Superrugby en vir die Blou Bulle, Goue Leeus, Westelike Provinsie en SWD Arende op losskakel in die Curriebeker gespeel. SA rugbyprofiel Geargiveer 8 April 2013 op Wayback Machine Stormers profiel[dooie skakel] itsrugby.co.uk profiel Hierdie artikel is ’n saadjie. Voel vry om Wikipedia te help deur dit uit te brei.


Pretoria Portland Cement, ook bekend as PPC, is 'n maatskappy wat sement vervaardig en naby Pretoria geleë is. Die maatskappy is reeds in 1888 gestig deur 'n Duitse sakeman, Edouard Lippert, en was aanvanklik bekend as Eerste Cement Fabrieken Beperkt. Gedurende 1902 is die naam verander na The First Portland Cement Company. Die maatskappy betaal nog sedert 1908 getrou elke jaar 'n dividend aan sy aandeelhouers. PPC-argief klink alte bekend Rapport. 14 Oktober 2012 PPC se webtuiste Hierdie artikel is ’n saadjie. Voel vry om Wikipedia te help deur dit uit te brei.


Die Breëstreep-ghieliemientjie (Barbus annectens) is 'n varswatervis wat voorkom in die ooskus riviere van Afrika vanaf die Zambezirivier suidwaarts tot by Mkuze in KwaZulu-Natal. In Engels staan die vis bekend as die Broadstriped barb. Die vis is deurskynend olyfbruin aan die bokant met drie vlekke of een donker streep horisontaal oor die lyf en is silwer aan die onderkant. Die donker streep kan ook bestaan uit drie kolle. Daar is ook 'n donker kol op die stertvin se basis en daar is twee pare kort baarde om die mond. Die vis word tot 75 mm lank. Die vis is nou verbind of kan dieselfde spesie wees as die Barotse-ghieliemientjie. Die vis leef in stadigvloeiende strome met plantegroei in. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Barbus-annectens.html


Groessen is ’n dorp in die munisipaliteit Duiven in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Gortel is ’n nedersetting in die munisipaliteit Epe in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Geldermalsen is ’n dorp en voormalige munisipaliteit in die provinsie Gelderland in Nederland. Op 1 Januarie 2019 is Geldermalsen opgegaan in die nuwe munisipaliteit West Betuwe. Geldermalsen is die administratiewe setel van West Betuwe. Hierdie artikel is ’n saadjie. Voel vry om Wikipedia te help deur dit uit te brei.


Werner Kruger (gebore op Kempton Park op 23 Januarie 1985) is 'n rugbyspeler wat vir die Blou Bulle in die Curriebeker en die Bulls in Superrugby op stut speel. Senior Bulls profiel SA Rugby profiel itsrugby.co.uk profiel Hierdie artikel is ’n saadjie. Voel vry om Wikipedia te help deur dit uit te brei.


Bhojpuri (भोजपुरी, bhōjapurī, بھوجپوري, [ˈbʱoːdʒpʊriː], luister (hulp·inligting)) is 'n Indo-Ariese taal wat deur sowat 40 miljoen mense in Noord-Indië, Mauritius en Nepal gepraat word. Dit word hoofsaaklik in die Indiese deelstate Uttar Pradesh, Bihar en Jharkhand asook in Guyana, Mauritius, Suriname en Fidji gepraat. Bhojpuri word in Kaithi en Tirhuta geskryf, twee Brahmi-skrifte uit die Indiese skriffamilie, asook in Nastaliq, 'n Perso-Arabiese skrif. Bhojpuri behoort tot die Bihari-tale, d.w.s. tale wat nou verwant is aan Hindi en soms as dialekte van dié taal beskou word. Die Bihari-tale vorm 'n dialekkontinuum wat 'n presiese afbakening van enkele tale moeilik maak. Sedert Maart 2018 is Maithili een van die Indiese deelstaat Jharkhand se ampstale. Aangesien alle inheemse moedertale van Nepal as nasionale tale erken word, dien Bhojpuri as een van Nepal se baie nasionale tale. Bhojpuri word ook in Pakistan, Jamaika, Belize, dele van die Karibiese gebied en Suid-Afrika gepraat. Karibiese Hindoestani én Fidjiaanse Hindi het uit beide Awadhi en Bhojpuri ontwikkel.


Deon Fourie (gebore in Pretoria op 25 September 1986) is 'n rugbyspeler wat vir die Westelike Provinsie in die Curriebeker en die Stormers in Superrugby as losvoorspeler of op haker speel. Hy is ook die kaptein van die Westelike Provinsiespan. Fourie matrikuleer aan die Hoërskool Pietersburg. Stormers profiel Geargiveer 5 Julie 2009 op Wayback Machine WP rugby profiel Geargiveer 24 Oktober 2009 op Wayback Machine SA rugby profiel itsrugby.co.uk profiel Hierdie artikel is ’n saadjie. Voel vry om Wikipedia te help deur dit uit te brei.


Die Bronkhorstspruitdam is 'n dam in die Bronkhorstspruit in Gauteng, Suid-Afrika. Die hoofdoel van hierdie dam is om as 'n stuwal teen vloede en 'n reservoir vir water vir die dorp te dien. Die dam is sowat 10 km suid van die dorp Bronkhorstspruit geleë. Hierdie dam is in 1950 voltooi en het 'n volume van 57 400 000 kubieke meter en 'n oppervlakte van 9,61 vierkante kilometer. Die damwal is 35 meter hoog. Die dam se oewers huisves verskeie ontspanningsoorde asook eksklusiewe behuisingsprojekte. Dit is 'n mekka vir bootry en watersport soos motorbootski, jetski en seil. Lys van grootste damme in Suid-Afrika HAT Taal-en-feitegids, Pearson, Desember 2013, ISBN 978-1-77578-243-8


Weenen-natuurreservaat is geleë in KwaZulu-Natal, in die KwaZulu-Natal Middelande. Die reservaat is 5000 ha groot en is 25 km noordoos van Estcourt, 20 km vanaf Colenso en 8 km vanaf Weenen. Die Boesmansrivier vloei deur 'n vallei in die reservaat. Die hoogte bo seevlak wissel van 1 000 tot 1 240 m. Die reservaat is in 'n somerreënval gebied wat gemiddeld 56 donderstorms jaarliks beleef. Die gemiddelde reënval is 750 mm per jaar maar kan aansienlik afwyk en dit word tot 37°C gedurende die somer. Die noordelike gedeelte van die reservaat staan bekend as die Tugeladoringveld; dit bestaan uit grasvelde met digte Acacia bome in sommige plekke soos die Lekkerruikpeul (Acacia nilotica), Haak-en-Steek (Acacia tortilis) en die Papierbasdoring (Acacia sieberana). In die Boesmansriviervallei kom die volgende bome voor: Natal vy (Ficus natalensis) Kiepersol (Cussonia spicata), Naboom (Euphorbia ingens), Olienhout (Olea europaea) en die Huilboerboon (Schotia brachypetala). Inheemse visse wat voorkom is die Driekol-ghieliemientjie (Barbus trimaculatus), KwaZulu-Natalse geelvis (Labeobarbus natalensis) en die Afrika-bontpaling (Anguilla bengalensis).


Wilhelmshaven (Nederduits: Willemshaven) is 'n stad in Nedersakse in die weste van Duitsland, met 'n bevolking van 80 642 op 31 Desember 2012 en 'n oppervlakte van 106,91 km². Die stad is tans die grootste basis van die Duitse seemag en die tweede grootste van die weermag. Wilhelmshaven is Duitsland se diepste diepseehawe en die belangrikste olie-hawe van die land. Die stad is op 17 Junie 1869 as die eerste Pruisiese en Duitse vloothawe gestig en het in 1873 stadstatus gekry. In die nag van 29 op 30 Oktober 1918 het die November-rewolusie met die matroos-opstand begin. Dit het dae later tot die einde van die Eerste Wêreldoorlog en van die monargie in Duitsland gelei. Tussen 1938 en 1979 het Wilhelmshaven 'n bevolking van meer as 100 000 inwoners gehad. Gedurende die Tweede Wêreldoorlog het die Geallieerdes twee derdes van die stad se geboue verwoes terwyl die hoofteiken, die Duitse Vloot se skeepswerf, operasioneel gebly het tydens die oorlog - ondanks die ernstige skade wat deur lugaanvalle aangerig is. Op 28 April het die Kanadese Eerste Leër vir Emden en Wilhelmshaven verower.


Die Willem Pretorius Wildreservaat is geleë in die Vrystaat en is 12 005 hektaar groot. Die reservaat is 30 km noord van Winburg, 8 km oos van die N1 nasionale pad en 19 km suid van Ventersburg. Die reservaat omring die hele Allemanskraaldam en die Sandrivier vloei in 'n oos- na wesrigting deur die reservaat. Die reservaat kry jaarliks gemiddeld 560 mm reën, waarvan die meeste tussen Desember en Februarie val gedurende donderstorms. Ryp kom 40 nagte per jaar voor, die gemiddelde temperatuur in die winter is 15° C en in die somer styg die kwik gereeld bokant 30° C. Buffels, elande, kameelperde, bontkwaggas, swartwildebeeste en witrenosters is weer in die reservaat vrygelaat. Springbokke, rooiribbokke blesbokke en volstruise kom ook voor. Agt visspesies kom in die Allemanskraaldam voor. Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3.


Die Hluhluwe-iMfolozipark is 'n wildreservaat in KwaZulu-Natal sowat 280 km noord van Durban. Die reservaat is 96 000 hektaar groot. Die Hluhluwe-, Wit- en Swart-Mfoloziriviere vloei deur die reservaat. Die hoogste punt is 650 m bo seevlak. Hluhluwe-iMfolozi is die oudste natuurpark in Afrika, bestaande uit 960 km² heuwelagtige gebied in die middel van Zoeloeland, bedek met klassieke savanne. Dit is die enigste park in KwaZulu-Natal met al die diere van die Groot Vyf: Afrika-olifante, leeus, buffels, luiperds en renosters. Die park is bekend vir sy ryk fauna en die aanwesigheid van witrenosters wat danksy suksesvolle teelprogramme in die natuurpark van uitwissing gered is. Die park het nou meer as 1 600 witrenosters; baie honderde diere is reeds uitgeruil met ander wildtuine in Suid-Afrika en daarbuite. Die park bestaan uit twee dele: die Hluhluwe-deel met Hilltop Camp, en die Umfolozi-deel met die Mpila-kamp. Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3. Hierdie KwaZulu-Natal-verwante artikel is slegs 'n saadjie.


Die Nylsvley-natuurreservaat is 3 100 hektaar groot en geleë in Limpopo tussen Modimolle en Mokopane. Die Nylrivier vloei deur die reservaat. Maroelakop (1157 m) is die hoogste punt in die reservaat. Ramsar-konvensie Ramsar-vleilande in Suid-Afrika Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3. Vriende van Nylsvley Nylsvley-natuurreservaat, Limpopo Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Tuinroete Nasionale Park is 'n park, 1 570 km2 groot, op die Tuinroete in die Oos- en Wes-Kaap, Suid-Afrika. Op 6 Maart 2009 het die Tsitsikamma Nasionale Park, Nasionale Wildernispark en Knysna Nasionale Meergebied saamgesmelt om die nuwe park te vorm. Die naaste stad met 'n groot lughawe is George. Tuinroete Tsitsikamma Nasionale Park Nasionale Wildernispark Knysna Nasionale Meergebied "New Garden Route National Park Established" (in Engels). Department of Environmental Affairs and Tourism. 6 Maart 2009. Geargiveer vanaf die oorspronklike op 13 Februarie 2012. Besoek op 9 Maart 2009. (en) Garden Route National Park Hierdie artikel is ’n saadjie. Voel vry om Wikipedia te help deur dit uit te brei.


Dereham (ook bekend as East Dereham) is 'n dorp in die Engelse graafskap Norfolk met sowat 15 duisend inwoners. Dereham is padlangs ongeveer 25 km vanaf Norwich geleë en ongeveer 40 km vanaf King's Lynn. Hierdie artikel is ’n saadjie. Voel vry om Wikipedia te help deur dit uit te brei.


Die orgaan van Weber is 'n anatomiese struktuur wat die swemblaas van sommige visse met die middeloor verbind. Dit bevorder gehoor en kan gebruik word om druk en diepte waar te neem. Die vis se swemblaas verander van vorm soos die waterdruk toe- of afneem. Dit word dan na die sintuigselle in die vis se oor oorgedra. Al die visse in die superorde Ostariophysi beskik oor 'n orgaan van Weber. Die orgaan is na die Duitse natuurkundige, Ernst Heinrich Weber (1795 – 1878) vernoem. Hierdie artikel is ’n saadjie. Voel vry om Wikipedia te help deur dit uit te brei.


Die Rooivlerksprinkaanvoël (Glareola pratincola) is 'n gelokaliseerde, algemene standvoël en intra-Afrika trekvoël. Die voël is 24 – 25 cm groot en weeg 60 - 100 gram. In Engels staan die voël bekend as Collared Pratincole. Play media Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Glareola pratincola". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Shaoxing (Chinees: 绍兴), vroeër Kuaiji (会稽) en Shanyin (山阴), is 'n stad in die Chinese provinsie Zhejiang met 'n bevolking van 4 912 200 in 2010. Die stad is in die ooste van China naby die kus van die Oos-Chinese See aan die Qiantangrivier geleë. Shaoxing grens in die ooste aan Ningbo, in die suidooste aan Taitsjou, in die suidweste aan Jinhua en in die weste aan Hangtsjou. Die stad is veral bekend vir sy ou stadskern met 'n labirint van ou straatjies en historiese kanale. Hierdie artikel is ’n saadjie. Voel vry om Wikipedia te help deur dit uit te brei.


Piet Malan (* 13 Februarie 1919 – 5 Julie 2015) was 'n Springbokrugbyspeler wat in een toets teen Fred Allen se 1949 All Blacks gespeel het. Hy het ook vir Transvaal rugby gespeel en was 'n ere-visepresident van die Leeus. Hy was deel van die Transvaalspan wat in 1950 die Curriebeker verower het. Sedert 2005 was Malan die oudste lewende Springbok en na sy afsterwe het die eer Cecil Moss toegeval. Oudste Bok haal Madiba se 94 in. Die Beeld. 12 Februarie 2013. Hierdie artikel is ’n saadjie. Voel vry om Wikipedia te help deur dit uit te brei.


Die Bevrediging van Gent (Nederlands: Bevrediging van Gent of Pacificatie van Gent) was 'n verdrag wat deur die onderlinge Nederlandse provinsies op 8 November 1576 in Gent onderteken is. Hiervolgens sou hulle 'n sogenaamde Generale Unie vorm met die doel om die Spaanse mag in die Nederlande teen te staan en omver te werp. Die direkte aanleiding tot die verdrag was die Spaanse Furie op 4 November 1576, waartydens Spaanse huursoldate Antwerpen geplunder het weens agterstallige betaling. Hierdeur is die anti-Spaanse stemming in die Lae Lande versterk. Hierdie artikel is ’n saadjie. Voel vry om Wikipedia te help deur dit uit te brei.


Greenside is 'n voorstad van Johannesburg, Suid-Afrika. Greenside was aanvanklik 'n plaas van die welgestelde broers Geldenhuys, onder wie Lourens Geldenhuys. Die naam "Greenside" is van Skotse etimologie en verwys na die aangrensende Parkview-gholfbaan. Die meeste strate in Greenside is genoem na gholfbane of beroepsgholfspelers. Subplek Greenside tydens die 2011-sensus. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die HMS Mary Rose was 'n M-klas torpedojaer van die Britse Vloot tydens die Eerste Wêreldoorlog. Hy was toegerus met drie 4-duim kanonne, een 2-pond pom-pom en vier 21-duim torpedobuise. Dit het hom in staat gestel om Duitse torpedojaers aan te val en die torpedobuise het hom toegelaat om groter skepe aan te val. Hy was aangedryf deur drie stoom turbines van 25 000 dryfasperdekrag wat 'n topspoed van 34 knope verseker het. Hy en 'n ander torpedojaer, HMS Strongbow was gekelder deur Duitse kruisers gedurende 1917 terwyl hulle 'n konvooi, wat op pad na Noorweë was, beskerm het. The Encyclopedia of Sea Warfare. Spring Books. 1979. ISBN 0-600-33111-3 Hierdie artikel is ’n saadjie. Voel vry om Wikipedia te help deur dit uit te brei.


Hierdie naam is volgens die Oos-Slawiese gebruik; die patroniem is Wladimirowna en die van is Romanowa. Groothertogin Maria Wladimirowna van Rusland of Maria Wladimirowna Romanowa (Russies: Мари́я Влади́мировна Рома́нова; geb. 23 Desember 1953 in Madrid) is sedert 1992 ’n aanspraakmaker op die hoofskap van die Huis van Romanof en die titel keiserin en outokraat van Rusland. Sy gebruik haar lewe lank die titel "groothertogin" en die aanspreekvorm "keiserlike hoogheid", hoewel haar reg tot die titel betwis word. Sy is ’n agter-agterkleindogter van tsaar Aleksander II van Rusland deur die manlike lyn. Maria is in Madrid gebore as die enigste kind van groothertog Wladimir Kirillowitsj van Rusland, die hoof van die keiserlike familie Romanof en titulêre keiser van Rusland, en prinses Leonida Georgievna Bagration-Moukhransky van Georgies-Poolse afkoms. Maria is in Madrid en Parys opgevoed en het Russiese geskiedenis en letterkunde aan die Universiteit van Oxford studeer. Op 23 Desember 1969 het haar pa, groothertog Wladimir, ’n dekreet uitgevaardig dat sy dogter hom moet opvolg as kurator van die Russiese troon indien hy sou sterf voor ander manlike Romanof-aanspraakmakers.


Rehoboth was 'n vorige Bantoestan (tuisland) in die midde van Suidwes-Afrika. Dit het 'n oppervlak van sowat 13 860 vierkante kilometer beslaan. Die hoofstad was Rehoboth. Die tuisland was geskep vir die Rehoboth-basters te huisves en in 1991 het dit meer as 21 439 inwoners gehad. Volgens die voorbereiding van die Namibiese onafhanklikheid van Suid-Afrika, is die tuisland heringelyf by Suidwes-Afrika, en wel as deel van Hardap en Khomas. Hierdie artikel is ’n saadjie. Voel vry om Wikipedia te help deur dit uit te brei.


Die USS Nimitz is 'n kernaangedrewe vliegdekskip van die Amerikaanse Vloot. Hy het sy naam verleen aan die Nimitz-klas vliegdekskepe. Op 1 Julie 1966 is fondse goedgekeur deur die Amerikaanse Kongres om Nimitz te bou. Daar is beplan vir voltooiing gedurende 1971. Sy kiel is gelê in 1968. Hy is toegerus met slegs twee kernkragreaktors - teenooor die agt van die USS Enterprise (CVN-65). Hy is voltooi en in diens gestel op 3 Mei 1975 teen 'n koste van VS$1,881 miljard. Hy verplaas 100 020 ton water met vol vrag - en is 332,9 m lank, 76,8 m breed en het 'n diepgang van 11,3 m. Hy word aangedryf deur twee A4W kernreaktors wat vier stelle General Electric stoomturbines aandryf. Die turbines lewer 280 000 dryfasperdekrag gesamentlik. Dié krag kan 'n topspoed van 31,5 knope verseker. Hy dra meer as 90 vliegtuie en helikopters. Vir selfbeskerming is hy toegerus met grond-tot-lugmissiele. The US War Machine. Salamander Books. 1979. ISBN O-86101-016-7


Koördinate: 59°58′48″N 30°17′24″O / 59.98°N 30.290°O / 59.98; 30.290 Kamenni-eiland (Russies: Каменный остров, Kamenni ostrof) is ’n eiland van 10,6 km2 in Sint Petersburg, Rusland, wat in die delta van die Newarivier lê tussen die Groot- en die Klein-Newa. Dit is een van die mooiste en groenste dele van Sint Petersburg. Kamenni ostrof kan vertaal word as "Klipeiland". Volgens legende het ’n groot klip aan die suidkus van die eiland op die bodem van die Newa gelê wat bo die water uitgetroon het, vandaar die naam. In die Sowjet-tyd het die eiland saam met Krestofski- en Jelagin-eiland die Kirof-eilande gevorm. Pieter die Grote het die eiland geskenk aan graaf Gavriil Golofkin, kanselier van die Russiese Ryk. Nadat hy in onguns geraak het, het die eiland gegaan aan sy opvolger, graaf Aleksei Petrowitsj Bestoezjef-Rjoemin. ’n Dekade later het keiserin Elisabeth dit aan haar susterskind en opvolger, keiser Pieter III, gegee. In die 19de eeu was die eiland die tuiste van somerhuise (datsjas) van die Russiese adel.


Die Erfgenaam is 'n Afrikaanse rolprent wat in 1971 deur Quadro Films uitgereik is. Koos Roets was die regisseur en het ook die kinematografie behartig. Die rolprent is 'n drama. Van die akteurs is Mitsi Stander, Don Leonard, Wilna Snyman en Lourens Schultz. David Swart Lys van Afrikaanse rolprente


Die rooibandstrandkiewiet (Charadrius pallidus) is 'n voëlspesie in die Charadriidae-familie. In Engels staan dit bekend as die Chestnut banded plover. Dit kom in Angola, Botswana, Kenia, Mosambiek, Namibia, Suid-Afrika, Tanzania, Zambië en Zimbabwe voor. Die nes word in kalkgrond, droë modder of klipperige grond uitgeskrop. Dit is ongeveer 5 cm in deursnee en 1 cm diep en is altyd binne 50 m van die waterrand. Charadrius pallidus pallidus Charadrius pallidus venustus Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name BirdLife International (2012). "Charadrius pallidus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


'n Pad (of weg) is 'n smal strook land wat twee of meer plekke met mekaar verbind. Paaie word gewoonlik skoongemaak sodat dit maklik is om daaroor te beweeg. So sal die grond gelykgemaak word en bome, bosse en klippe verwyder word. Die oppervlak kan uit grond of gruis bestaan, maar kan ook geteer of met stene uitgelê wees. Mense het van die vroegste tye paaie gemaak. Die Romeinse paaie en die Inkas se paaie vir koerierdienste is bekende voorbeelde hiervan. Dit was egter makliker en vinniger om riviere ('n waterweg) vir vervoer te gebruik. Tydens die Industriële Revolusie word die spoorweg uitgevind. 'n Spoorweg is 'n spesiale tipe pad vir treine. Paaie word deesdae merendeels gebou vir voertuie met wiele, soos motorvoertuie en trokke. Die bou van openbare paaie word gewoonlik met belastinggeld gefinansier. Somme paaie het tolhekke, waar mense moet betaal om die pad te kan gebruik. Padtekens word langs paaie geplaas om plekname, spoedgrense, afstande en ander belangrike inligting aan te dui. Padreëls moet ten alle tye gehoorsaam word om te verseker dat die verkeer vloei en veiligheid gehandhaaf word.


Aanslag op Kariba is 'n Afrikaanse rolprent wat in 1973 uitgereik is. Ivan Hall was die regisseur. Die rolprent is ’n aksierolprent. Van die akteurs is Will Sealie, Ken Hare, Hermien Dommisse, Franz Marx en Tani de Lange. ’n Groep rebelle neem die Karibadam op die grens tussen Rhodesië (Zimbabwe) en Zambië oor. Terselfdertyd besoek ’n groep toeriste die dam, onwetend dat daar twee rebelle onder hulle is wat net vir die regte oomblik wag om by hul makkers aan te sluit. Eindelik hou die rebelle die toeriste as gyselaars aan terwyl hulle ’n losprys van die Suid-Afrikaanse regering eis. Lys van Afrikaanse rolprente


Die NG gemeente Strydenburg is 'n gemeente van die Nederduitse Gereformeerde Kerk in die Ring van Hopetown en Sinode van Noord-Kaapland. Die gemeente se middelpunt is die Noord-Kaapse dorpie Strydenburg. Die gemeente Strydenburg is op 22 Maart 1893 afgestig van die NG gemeente Hopetown, met sekere plase ook van Prieska, Britstown en Philipstown. Ds. J.D. Louw, destyds van Hopetown, was die konsulent. Die naam Strydenburg is glo gegee na aanleiding van 'n taamlik heftige stryd oor die vraag waar die dorp gestig moes word. Uiteindelik is die plaas Roodepan van die twee broers Nicolaas en Bernardus Badenhorst aangekoop en 'n groot deel van die gemeente het uit Badenhorst-families bestaan. Die nuwe gemeente het met groot ywer en geesdrif aan die werk gespring: erwe is uitgemeet en verkoop, en 'n huis is aangekoop vir 'n pastorie. Ná enige vrugtelose beroepe, het ds. J.A. Malherbe aangeneem. Hy is op 30 Maart 1895 bevestig en het tot 1910 hier gestaan. Hy was 'n ywerige en hardwerkende leraar met 'n sterk persoonlikheid, en het soms baie sterk en ferm opgetree en die fondament van die jong gemeente goed en stewig gelê.


Pelindaba is Suid-Afrika se hoofnavorsingsentrum oor kernkrag. Dit word deur die Suid-Afrikaanse Kernenergie-korporasie bedryf. Suid-Afrika se atoombomme van die jare 1970's is hier ontwikkel, gebou en gestoor. Dit is naby Hartbeespoortdam, ongeveer 33 km (22 myl) wes van Pretoria op 'n plaas wat aan Gustav Preller behoort het geleë. Die reaktor, SAFARI-1 word sedert 1965 vir navorsingsdoeleindes bedryf. Die reaktor kan tot 20 MW elektrisiteit lewer. 'n 4 MV Van de Graaff-partikelversneller word ook bedryf om navorsing in kernwetenskappe te bevorder. Die Suid-Afrikaanse Kernenergiekorporasie is in 1999 deur die Republiek van Suid-Afrika as 'n openbare maatskappy gestig. In 1996 word werkers by die fasiliteit aan bestraling blootgestel. Harold Daniels en verskeie ander sterf aan kanker en brandwonde wat met die blootstelling verband hou. Op 16 Maart 2009 is berig dat 'n lekkasie plaasgevind het en dat radioaktiewe gasse uit die fasiliteit ontsnap het. Abnormale vlakke van gamma-straling wat verband hou met xenon- en kripton-gasse is opgespoor. 'n Noodtoestand is verklaar en personeel is van die perseel ontruim. http://www.pmg.org.za/mp3/2007/070620pcenviro1.mp3 http://www.digitaljournal.com/article/269315 Valindaba Koördinate: 25°48′2″S 27°56′2″O / 25.80056°S 27.93389°O / -25.80056; 27.93389


Die Krombekstrandloper (Calidris ferruginea) is 'n voël en algemene somerbesoeker aan Suider-Afrika; veral aan die kus en varswatermassas en talle oorwinter. Die streekbevolking is 300 000 voëls maar aan die afneem. Die voël is 18 – 23 cm lank, 45 - 85 g groot met 'n vlerkspan van 44 cm. In Engels staan die voël bekend as die Curlew Sandpiper. Op soek na kos. Eier Wikispecies het meer inligting oor: Calidris ferruginea Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Calidris ferruginea". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Antiogië of Antiochië aan die Orontes (Grieks: Ἀντιόχεια ἡ ἐπὶ Ὀρόντου; Turks: Antakya; Siries: ܐܢܛܝܘܟܝܐ) was ’n antieke Siriese stad aan die oostekant van die Orontes-rivier. Die stad se ruïnes lê tans in Turkye, by die moderne stad Antakya. Dit was ook bekend as Antiogië aan die Dafni, Antiogië die Grote en Siriese Antiogië. Dit is aan die einde van die 4de eeu v.C. gestig deur Seleucus I Nicator, een van Alexander die Grote se generaals. Die stad het gegroei veral danksy die speseryhandel, Syroete en Persiese Koninklike Roete, en het eindelik met Alexandrië meegeding om die titel as grootste stad van die Nabye-Ooste. Vanweë sy lang bestaan en die rol wat dit gespeel het in die opgang van die vroeë Christendom is die stad die "wieg van die Christendom" genoem. Ná ’n vooruitstrewende tydperk waarin Antiogië sowat ’n halfmiljoen inwoners gehad het, het dit tydens die Middeleeue agteruitgegaan weens herhaalde aardbewings, invalle deur die Kruisvaarders en die verskuiwing van die handelsroetes weg van Antiogië ná die Mongoolse verowerings in die 13de eeu.


Nüsttal is 'n dorp in die Duitse deelstaat Hesse met 2 812 inwoners. Nüsttal se tuisblad Wikimedia Commons het meer media in die kategorie Nüsttal. Statistik Hessen: Bevölkerung der hessischen Gemeinden. Besoek op 1 April 2015 Hierdie artikel is ’n saadjie. Voel vry om Wikipedia te help deur dit uit te brei.


Die lys van deeltjies of partikels bevat die verskillende soorte deeltjies wat vermoedelik in die heelal bestaan. Dit sluit in elementêre deeltjies sowel as saamgestelde deeltjies. Elementêre deeltjies is deeltjies wat nie in kleiner dele opgedeel kan word nie. Hulle is basiese voorwerpe van die kwantumveldteorie. Talle families en subfamilies van elementêre deeltjies bestaan. Hulle word geklassifiseer volgens hul spin. Fermione het ’n halftallige en bosone ’n heeltallige spin. Alle deeltjies van die Standaardmodel is in eksperimente waargeneem, insluitende die Higgsboson wat vermoedelik onlangs ontdek is. Fermione is een van die twee basiese groepe deeltjies – die ander een is bosone. Fermione word omskryf deur die Fermi-Dirac-statistiek en het kwantumgetalle wat omskryf word deur die Uitsluitingsbeginsel van Pauli. Hulle sluit die kwarke en leptone in, sowel as enige saamgestelde deeltjies wat bestaan uit ’n ongelyke getal van dié deeltjies, soos alle barione en talle atome en kerns. Fermione het ’n halftallige spin; vir alle bekende elementêre fermione is dit 1⁄2. Alle bekende fermione is ook Dirac-fermione, dus het elkeen sy eie antideeltjie. Dit is onbekend of die neutrino ’n Dirac-fermion is of ’n Majorana-fermion (wat sy eie antideeltjie is).


Brian Astbury was ’n fotograaf, regisseur, ontwerper en medestigter van die teater Die Ruimte in Kaapstad. Hy het kuns en fotografie studeer. In 1972 het hy, sy vrou, Yvonne Bryceland, Athol Fugard en ander gevoel daar is ’n behoefte aan ’n nierassige, eksperimentele teater en so is Die Ruimte in Langstraat, Kaapstad, gebore. Hy was die algemene bestuurder, direkteur, ontwerper en fotograaf. In die sewe jaar van die teater se bestaan was hy die regisseur van The Sun King, A Thousand Clowns, The Tiger, Treats, What the Butler Saw, Children of the Wolf, Dracula, Going to Pot, Old King Cole, Play It Again, Sam en ander toneelstukke. Hy het ook die ligte en toneeldekor ontwerp vir verskeie produksies. Verder was hy die medeskrywer van ’n paar stukke wat in Die Ruimte opgevoer is, soos Zombie en The Leonardo Was Right – an Investigation of Guilt. Hy was ’n goeie fotograaf wat baie foto's geneem het van opvoerings in die teater, en in 1979 het hy ’n boek oor Die Ruimte geskryf wat geïllustreer is met van dié foto's.


Die Baberpaling (Plotosus nkunga) is 'n vis wat endemies is aan die ooskus van Suid-Afrika vanaf Kosibaai tot by Knysna. In Engels staan die vis bekend as die Eel-catfish. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 uBio (en) Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index. BioLib (en) Wikiwoordeboek het 'n inskrywing vir baberpaling. http://fishbase.org/summary/Plotosus-nkunga.html


Linyi (Chinees: 临沂) is 'n stad in die Chinese provinsie Sjandong met 'n bevolking van 10 039 400 in 2010. Die stad is geleë in die ooste van China naby die kus van die Oos-Chinese See. Linyi grens in die ooste aan Rizhao, in die noordooste aan Weifang, in die noorde aan Zibo, in die noordweste aan Tai'an, in die weste aan Jining en in die suidweste aan Zaozhuang. Hierdie artikel is ’n saadjie. Voel vry om Wikipedia te help deur dit uit te brei.


Die Klipvoordam is geleë in die Pienaarsrivier, ongeveer 55 km noord van Brits. Die dam is in 1970 voltooi. Die wal is 508 m lank en 29 m hoog. Die dam het 'n bakmaat van 47 miljoen m3 en 'n oppervlakte van 753 ha. Lys van grootste damme in Suid-Afrika Hierdie artikel is ’n saadjie. Voel vry om Wikipedia te help deur dit uit te brei. List of South African Dams from the Department of Water Affairs "Borakalalo Game Reserve". Geargiveer vanaf die oorspronklike op 2013-01-23. Besoek op 2012-04-12.


Fulmarus is 'n genus van voëls in die familie van stormvoëls (Procellariidae). Die genus het 2 spesies. Fulmarus glacialis Fulmarus glacialoides - (Silwerstormvoël) Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergwawe 2.6). (en) Hierdie artikel is ’n saadjie. Voel vry om Wikipedia te help deur dit uit te brei.


Keats House in Keats Grove, Hampstead, Londen Engeland  Verenigde Koninkryk Opgerig 1814–1816 Boustyl Regency Restourasie November 2007 tot Julie 2009 Opening as museum 9 Mei 1925 Webtuiste Keats House Geargiveer 24 September 2014 op Wayback Machine Keats House is 'n museum wat in die Engelse Romantiese digter John Keats se Noord-Londense woning in Hampstead ingerig is. Die gebou, wat tussen 1814 en 1816 opgerig is, het as halfvrystaande woning oorspronklik deel uitgemaak van 'n dubbelhuis, Wentworth Place, wat in twee huisies met 'n gemeenskaplike tuin opgesplits is. Hampstead was in dié tyd nog 'n afgeleë dorpie buite Londen wat deur velde omring is. John Keats het die huis se oostelike gedeelte tussen Desember 1818 en September 1820 saam met sy vriend Charles Brown bewoon. Die ander helfte is deur Fanny Brawne en haar gesin bewoon. Keats het op Fanny verlief en later ook aan haar verloof geraak, en hierdie liefdesverhouding het enkele gedigte geïnspireer. Die tyd, wat Keats in Hampstead deurgebring het, word dikwels as die digter se produktiefste jare beskryf.


Die savannepapegaai (Poicephalus fuscicollis) is 'n gelokaliseerde, algemene standvoël en nomade in rivierwoud en breëblaarboomveld met groot hoë bome. Die voël is 32 – 36 cm lank en 310 – 340 g groot en is effens groter as die Woudpapegaai hoewel party kenners nie die Savannepapegaai as 'n aparte spesie sien nie. In Engels staan die voël bekend as die Grey-headed Parrot. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Hierdie artikel is ’n saadjie. Voel vry om Wikipedia te help deur dit uit te brei.


Agapornithinae is 'n subfamilie van papegaaie. Die subfamilie word in drie genera onderverdeel. Agapornis (dwergpapegaaie) Loriculus (hangpapegaaie) Guaiabero (Bolbopsittacus lunulatus) Wikispecies het meer inligting oor: Agapornithinae Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Joseph, L. et al, 2012: A revised nomenclature and classification for family-group taxa of parrots (Psittaciformes). ISSN 1175-5326, 3205: 26–40. Voorskou Hierdie artikel is ’n saadjie. Voel vry om Wikipedia te help deur dit uit te brei.


Die Drietandkanferbos (Tarchonanthus trilobus) is 'n boom wat voorkom vanaf Oos-Londen tot in eSwatini en hiervandaan weswaarts na Noordwes en Limpopo. Daar is ook 'n afgesonderde populasie in die noordooste van Zimbabwe. Die boom groei in bosveld, gewoonlik op klipperige plekke en in droë woud. Die blare is dik, leeragtig, donkergroen, grof geriffel aan die bokant en witterig aan die onderkant. Daar is twee variëteite, een met blaarpunte wat drie tande het en die ander met gerolde blaarpunte. Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


Die Asterales is 'n orde van blomdraende plante wat die groot familie Asteraceae (sonneblomme, madeliefies, distels, ens.) asook ander verwante families insluit. Spesies van hierdie orde kom wêreldwyd voor, insluitende woestyne en ysbedekte gebiede. Die meeste is kruidagtige spesies, hoewel 'n klein aantal bome (soos die Lobelia deckenii en Dendrosenecio) en struike ook teenwoordig is. Dit blyk dat alle Asterales uit 'n gemeenskaplike voorouer ontwikkel het en hulle deel sekere morfologiese en biochemiese eienskappe. Die orde bevat tans elf families. Die grootste hiervan is die Asteraceae, met ongeveer 25 000 spesies, en die Campanulaceae, met ongeveer 2 000 spesies. Die oorblywende families het gesamentlik minder as 500 spesies. Alseuosmiaceae Argophyllaceae Asteraceae - madeliefies en distels Calyceraceae Campanulaceae Goodeniaceae Menyanthaceae Pentaphragmaceae Phellinaceae Rousseaceae Stylidiaceae Wikimedia Commons het meer media in die kategorie Asterales. Wikispecies het meer inligting verwant aan Asterales


Bob van Dijk (gebore 1972 in Helmond) dien vanaf 1 April 2014 as die hoof uitvoerende beampte van Naspers. Van Dijk het 'n M.Sc.-graad in ekonometrie van die Erasmus Universiteit in Rotterdam en 'n M.B.A. van INSEAD in Frankryk verwerf. Hy was die hoof van EBay in Duitsland voordat hy in 2013 by Naspers aangesluit het. Hy is in Nederland woonagtig, is 'n ywerige sportman en praat vyf tale. Naspers poaches Bob van Dijk from EBay, besoek op 22 Februarie 2014 Naspers-hoof tree uit, besoek op 22 Februarie 2014 Hierdie artikel is ’n saadjie. Voel vry om Wikipedia te help deur dit uit te brei.


Die Ingula-pompopgaarskema (voorheen bekend as Braamhoek) is tussen 2005 en 2017 deur Eskom en CMC Impregilo Mavundla ('n gesamentlike onderneming) teen die hange van die Klein Drakensberge op die grens tussen die Vrystaat en KwaZulu-Natal, Suid-Afrika opgerig. Die skema bestaan uit 'n boonste (Bedforddam) en 'n onderste dam (Bramhoekdam) 4,6 km van mekaar af en verbind deur tonnels. Die ondergrondse kragsentrale huisves 4 x 333 MW omkeerbare pompturbines. Die skema is teen 'n koste van R27 miljard gebou en is in 2017 in werking gestel. Die opgaar-elektrisiteitsaanleg word gebruik om gedurende spits-aanvraagtye van die dag bykomende elektrisiteit op kort kennisgewing op te wek. Gedurende die nag word oortollige krag op die netwerk, wat deur konvensionele steenkool- en kernkragstasies opgewek word, gebruik om water na die boonste reservoir te pomp. Die energiestoorkapasiteit is 21 000 MWh of 15,8 uur se opwekking. Eskom Impregilo Lys van grootste damme in Suid-Afrika "Ingula Update". Eskom. November 2009. Besoek op 9 Januarie 2010.[dooie skakel] http://www.iol.co.za/scitech/science/environment/cavern-a-powerhouse-for-electricity-1.1105192 Sawyer; Du Plessis.


Hanau, wat ter ere van sy bekendste boorlinge, die Gebroeders Grimm, die amptelike bynaam Brüder-Grimm-Stadt dra, is die sesde grootste stad in die Duitse deelstaat Hesse met 'n bevolking van omstreeks 90 000. Hanau is in die ooste van die Ryn-Maingebied aan die monding van die Kinzigrivier in die Main geleë. Die historiese residensiestad van die here en grawe van Hanau dien vandag as die ekonomiese en kulturele sentrum van die administratiewe distrik Main-Kinzig. Hanau het 'n lang tradisie as nywerheidstad en steun tans veral op die dienste- en hoëtegnologiesektor. Statistik Hessen: Bevölkerung der hessischen Gemeinden. Besoek op 1 April 2015 Markus Berger: Freizeitführer Südhessen. Gudensberg-Gleichen: Wartberg 2013, bl. 93-100


Die Bedforddam is een van twee nuwe damme in die Ingula-pompopgaarskema, die ander is die laerliggende Bramhoekdam, noord-oos van Van Reenenspas, KwaZulu-Natal, Suid-Afrika. Bedforddam is die hoërliggende dam op die eskarp van die Klein Drakensberge op die grens tussen die Vrystaat en KwaZulu-Natal, dit is ook die waterskeiding tussen die Vaal- en Tugelariviere. Buite elektrisiteit spitstyd word water van die Bramhoek- na die Bedforddam teruggepomp. Lys van grootste damme in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Grootblaarrotsvy (Ficus abutilifolia) is 'n klein tot middelgroot boom wat meestal voorkom in bosveld in die oostelike dele van Suider-Afrika. Die boom se nasionale nommer is 63. Alfabetiese lys van Suid-Afrikaanse bome Van Wyk, Piet (2008). Field guide to the TREES of the Kruger National Park. Kaapstad: Struik. p. 32. ISBN 978-1-77007-759-1. https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Grootblaarrotsvy. Wikispecies het meer inligting verwant aan Grootblaarrotsvy


Die Kuswurgvy (Ficus natalensis) is 'n boom en deel van die wurgvye. Die boom ontkiem op 'n gasheerboom hoog bokant die grond en stuur dan fyn wortels af grond toe. Die wortels word algaande sterker en verwurg uiteindelik die gasheerboom. Hierdie boom lyk byna net soos die Bosvy maar die vrugte is baie groter. Die boom se nasionale nommer is 57. Vrugte Loof en vrugte Lugwortels Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Kuswurgvy. Wikispecies het meer inligting verwant aan Kuswurgvy Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Skeerpoort is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1951. Die kerkgebou is geleë op die Skeerpoortpad (R560), Skeerpoort. In 2013 was die leraars di. C.D. Smit en R.P. Momberg. Daar was in daardie jaar 219 doop- en 793 belydende lidmate. Einde 2014 was dit onderskeidelik 219 en 801, met ds. Momberg as die enigste leraar. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die 19de Golden Globe-toekenningsaand, wat uitnemendheid in die rolprente van 1961 vereer het, is op 5 Maart 1962 gehou.


Hier volg 'n lys van kleure: Kleur RGB-kleurmodel HSV (kleurruimte)


Sir John Tavener (*28 Januarie 1944 – †12 November 2013) was ’n Britse komponis bekend vir sy uitgebreide uitsette van godsdienstige werke insluitend The Whale, The Protecting Veil en Song for Athene. Hy het as ’n wonderkind begin; in 1968 op die ouderdom van 24 is hy deur The Guardian beskryf as “die musikale ontdekking van die jaar”, terwyl The Times gesê het hy is “onder die allerbeste kreatiewe talente van sy generasie.” Gedurende sy loopbaan het hy een van die bekendste en gewildste komponiste van sy generasie geword. Tavener is in 2000 tot ridder geslaan vir sy dienste aan musiek. Hy is ook met die Ivor Novello-toekening beloon. Tavener is op 28 Januarie 1944 in Wembley in Londen gebore. Sy ouers het ’n boubedryf beheer en sy vader was ook ’n orrelis in die St Andrew’s Presbiteriaanse Kerk in Frognal, Hampstead. Op twaalfjarige ouderdom is Tavener na Glyndebourne geneem om Mozart se Die Towerfluit te sien; dit was ’n werk waar hy vir die res van sy lewe van gehou het.


Die Slag van Helvetia het op 29 Desember 1900 tydens die Tweede Vryheidsoorlog plaasgevind by Helvetia, 10km noord van Machadodorp. Hier het die Boere Magte onder leiding van generaals Ben Viljoen en Chris Muller 'n oorwinning oor die Britse Magte, onder leiding van Majoor Cotton, behaal. Die Boere mag was 350 man en die Britse mag 350 man sterk en die Britte het een kanon van 120mm tot hulle beskikking gehad. Vroeg die oggend van 29 Desember het die Boere die kamp van Cotton gelyktydig uit die ooste en die weste aangeval. Die Britte was houtgerus en het nie wagte uitgeplaas nie. Die Boere het die kamp in die donker bereik en die Britte in hulle pajamas gevang. Die Britte het gou oorgegee. Boere verliese was drie gesneuweldes en vyf gewond terwyl die verliese aan Britse kant elf gesneuweldes en 29 gewondes, onder andere ook Majoor Cotton, was. Die Boere het ook 235 Britse soldate gevange geneem. Hulle het ook die kanon gebuit. Na die slag het die Boere alle voorrade verbrand en toe gevlug nadat hulle verneem het dat 'n groot Britse mag op pad was. Skermutselinge van die Tweede Vryheidsoorlog The War Reporter.


Die jakkalsbessie (Diospyros mespiliformis) is 'n middelgroot tot groot boom. Dit het 'n digte, geronde kroon en die bas is swarterig. Die boom kom voor in laag- en minder laagliggende bosveld, dikwels op miershope of aan die oewers van damme en riviere. Dit word aangetref vanaf KwaZulu-Natal, deur Limpopo en Mosambiek tot in Zimbabwe en weswaarts tot in die Kaokoveld in die noordweste van Namibië. gebreekte groen vrug ryp vrugte, gedissekteer nuwe loof volgroeide loof Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Wikispecies het meer inligting verwant aan Jakkalsbessie Wikimedia Commons het meer media in die kategorie Jakkalsbessie. Hierdie artikel is ’n saadjie. Voel vry om Wikipedia te help deur dit uit te brei.


Die Dnister (Oekraïens: Дністер; Roemeens: Nistru; Russies: Днестр, Dnestr) is 'n rivier in Oos-Europa wat deur Oekraïne en Moldowa vloei. Die rivier, wat deur die antieke Grieke Tyras genoem is, ontspring in die Karpate, net oos van die grens tot Pole en mond in die Swartsee uit. Die rivier het 'n lengte van 1 352 km, terwyl die stroomgebied 72 100 km² beloop. Die Dnister is na die Dnjepr die tweede grootste rivier in Oekraïne en die grootste in Moldowa. Die Dnister vorm die westelike grens van die wegbreek-republiek Transnistrië in Moldowa. Transnistrië is na die Roemeense naam van die rivier (Nistru) genoem, en beteken dus letterlik "oorkant die Nistru", vergelyk Transkei. Transnistrië se hoofstad en grootste stad Tiraspol is langs die Dnister geleë. Oorspronklik het die Dnister uitsluitlik deur Oekraïnse gebied gevloei. Eers nadat Roemeenssprekendes hulle vanaf die laat 14de eeu in die gebiede oos van die Karpate-bergreeks en in Bessarabië gevestig het, het die Dnister tussen Mohyliv-Podiskyi en sy monding (wat gelykstaan aan sowat 'n derde van sy totale lengte) die etniese grens tussen Oekraïens- en Roemeenssprekende gebiede begin vorm.


Hastings Ndlovu (1961 – 16 Junie 1976) was 'n skoolseun wat in die Soweto-opstand van 1976 doodgeskiet is. Op 16 Junie 1976 het die polisie van die Orlando-polisiestasie onder leiding van kolonel Kleingeld op studente in Soweto losgebrand. Hulle het teen 'n regeringsbesluit dat beide Afrikaans en Engels op 'n 50-50 basis as voertale in die Bantoe-onderwys gebruik moet word betoog. Ndlovu was die eerste persoon wat in die oproer geskiet is. Sy dood het egter nie soveel aandag getrek nie, aangesien dit nie soos Hector Pieterson se dood op film vasgelê is nie. Volgens kolonel Kleingeld se getuienis tydens die Cillié-kommissie was Ndlovu regstreeks by die aanhitsing van die skare betrokke. Hoewel Ndlovu eerste geskiet is, is dit onseker wie eerste gesterf het. Hector Pieterson is met sy aankoms by die kliniek dood verklaar, terwyl Ndlovu eers 'n rukkie nadat hy in die kliniek opgeneem is, gesterf het. Ndlovu het in 'n koma gegaan en het nie weer herstel nie. Dit is dus nie duidelik wie eerste gesterf het nie, maar Pieterson was waarskynlik die eerste slagoffer van die dag se gebeure.


Upington-lughawe (IATA-kode: UTN, ICAO: FAUP) is 'n lughawe geleë by Upington in die Noord-Kaap, Suid-Afrika. Met 'n lengte van 4 900 meter, is aanloopbaan 17/35 een van die langstes ter wêreld. Met die einde van die Portugese bewind in Angola het die Suid-Afrikaanse Lugdiens sy landingsregte in Luanda verloor. Bykomend tot 'n vliegverbod oor Afrikalande, was daar kommer dat die land ook sy landingsregte in die Ivoorkus en Ilha do Sal (Kaap Verde) kon verloor. Om hierdie rede is Upington-lughawe se aanloopbaan gebou om 'n Boeing 747 met 'n vol vrag passasiers, vrag en brandstof te akkommodeer, sodat dit kon opstyg na Europa sonder om weer tussenin te land. Van Augustus 1976 tot Desember 1996 het die Suid-Afrikaanse Lugdiens gebruik gemaak van Upington as 'n vulstasie vir twee weekliksgeskeduleerde Boeing 747-vlugte na Londen en Zürich. Upington is gekies as gevolg van sy strategiese posisie, die beskikbaarheid van grond en sy relatief laer hoogte bo seevlak as Johannesburg. Upington-lughawe is in 1968 geopen as Pierre van Ryneveld-lughawe.


Die Maracanã-stadion (Portugees: Estádio do Maracanã [esˈtad͡ʒju du maɾakɐˈnɐ̃]; amptelik Estádio Jornalista Mário Filho [iʃˈtad͡ʒu ʒoɦnaˈliʃtɐ ˈmaɾju ˈfiʎu]) is 'n sokkerstadion in Rio de Janeiro, Brasilië. Dit was een van die gasheerstadions vir die FIFA Sokker-Wêreldbekertoernooi in 1950, Copa América 1989, FIFA Sokker-Konfederasiebeker in 2013, FIFA Sokker-Wêreldbekertoernooi in 2014, Olimpiese Somerspele 2016 en Copa América 2019. Hier is die eindstryd tussen Uruguay en Brasilië op 16 Julie 1950 en die eindstryd tussen Duitsland en Argentinië op 13 Julie 2014 beslis. Die Olimpiese Somerspele 2016 se opening- en sluitingseremonies asook verskeie wedstryde het hier plaasgevind. Die stadion het 'n kapasiteit van 78 639. Die Sokker-Wêreldbekertoernooi in 1950 se eindstryd het 199 854 toeskouers besoek, tot vandag 'n wêreldrekord. Lugfoto van die Maracanã-stadion in 2009 Binneruimte van die Maracanã-stadion in 2013 (pt) http://secure.rio2016.com/maracana/o-novo-estadio-do-maracana-tera-capacidade-para-78639-espectadores[dooie skakel] (en) http://www.worldofstadiums.com/south-america/brazil/estadio-jornalista-mario-filho/ (en) Estádio Jornalista Mário Filho (en) (pt)


Anel Alexander (née Flett, 26 November 1979) is 'n Suid-Afrikaanse aktrise, skrywer en vervaardiger van Pretoria. Haar pa is van Skotse afkoms. Sy het in 2002 'n BA-drama-graad cum laude van die Universiteit van Pretoria verwerf. Op hoërskool wen sy 'n ATKV-penning vir beste byspeler in 'n kompetisie vir tieners. Sy het die rol van Liesl in 7de Laan vertolk en ook in 'n aantal romantiese komedies gespeel, onder andere in Semi-soet en Klein Karoo. In 2013 speel sy in die Afrikaans dramareeks Geraamtes in die kas. Later in dieselfde jaar wen sy die kykNET Silwerskermfees-prys vir die beste ondersteunende rol in Faan se Trein. As akteur: 7de Laan, 2000 (TV-reeks) as Liesl Landman Binnelanders, 2005 (TV-reeks) as Nina Discreet, 2008 as Monique Getroud met rugby, 2009 (TV-reeks) as Julia The Mating Game, 2010 (TV-reeks) as Trudy Valentown, 2010 (kortfilm) as desperate meisie Getroud met Rugby: Die Onvertelde Storie, 2011 as Julia Verster Semi-soet, 2012 as Jaci van Jaarsveld Drukkersbloed, 2012 (kortfilm) Klein Karoo, 2013 as Sophie Ferreira Donkerland, 2013 (TV Mini-reeks) as Maria Musiek vir die Agtergrond, 2013 as vrou by kinderhuis Geraamtes in die Kas, 2013 (TV-reeks) as dr.


Die Bosveldvalsdoring (Albizia harveyi) is 'n slanke boom wat soortgelyk is aan die breëpeulvalsdoring met skerp haakpunte aan die pinnas. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die Kameelspoor (Piliostigma thonningii) is 'n klein boom met 'n digte, geronde kroon en met swaar, dik houtagtigeg peule. Die boom het skoenlapper-vormige blare wat diep ingekeep is - vandaar die naam. Die peule se inhoud is eetbaar en staan daarom as monkey bread bekend. Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


'n Ponskaart is 'n medium waarop inligting gestoor kan word. Gaatjies word op presiese plekke op 'n kaart aangebring wat later teruggelees kan word om die data te herwin. In die 19de eeu is ponskaarte hoofsaaklik gebruik om masjinerie te beheer. In die 20ste eeu word dit algemeen vir dataverwerking ingespan om programme en gegewens te stoor. Met die koms van ander stoormetodes, soos magnetiese bande en hardeskywe, het ponskaarte grootliks in onbruik verval. Dit word egter nog soms gebruik om weefmasjiene en orrels te beheer. 'n IBM-ponsmasjien. Ponskaart as sleutel tot 'n hotelkamer, 1983 'n Geponste parkeerkaartjie Hierdie artikel is ’n saadjie. Voel vry om Wikipedia te help deur dit uit te brei.


Die Fonteinedal is 'n ontspanningsoord in die suide van Pretoria wat deur President Paul Kruger as 'n natuurreservaat geproklameer is op 1 Februarie 1895 - dit is die oudste natuurreservaat op die Afrika-kontinent. Die Apiesrivier vloei deur die oord, en daar is twee natuurlike waterbronne in die gebied. Die oord beskik oor verskeie ontspanningsgeriewe, soos 'n karavaanpark, swembad, lapas, speelpark en braaigeriewe. Die geskiedkundige ruïnes van Lucas Cornelius Bronkhorst (1795-1875) se huis is op die oord geleë. Die Bronkhorst-familie was deel van Hendrik Potgieter se trekgeselskap gedurende die Groot Trek, en was die eerste eienaars van die plase in die distrik waar Pretoria later gestig is. Die fonteine by Fonteinedal was oorspronklik die enigste bron van water vir die inwoners van Pretoria. Die eerste waterskema is in 1890 voltooi en het bestaan uit 'n waterleiding met 'n deursnee van 12 duim (300 mm), wat vanaf Fonteinedal na die dorp aangelê is, en 'n gietysterpypnetwerk wat Pretoria Sentraal en Trevenna bedien het. "Fountains Recreation Resort" (in Engels). www.tshwane.gov.za. Geargiveer vanaf die oorspronklike op 1 Februarie 2015.


Die dubbelkroonboom (Julbernardia globiflora) is 'n boom wat wydverspreid in Zimbabwe en die sentrale Mosambiek voorkom. Kenmerkend van die boom is die donkerbruin peule wat bo die kroon uitstaan. Watter Boom is dit? Eugene Moll. 2013. ISBN 978 1 77007 832 1 Alfabetiese lys van Suid-Afrikaanse bome Wikimedia Commons het meer media in die kategorie Dubbelkroonboom. Wikispecies het meer inligting verwant aan Dubbelkroonboom Hierdie artikel is ’n saadjie. Voel vry om Wikipedia te help deur dit uit te brei.


Die Adriatiese See (Latyns: Mare Adriaticum, Italiaans: Mare Adriatico, Kroaties: Jadransko more of kort Jadran, Serwies: Јадранско море/Јадран, Sloweens: Jadransko morje, Albanees: Deti Adriatikis) is 'n waterskeiding tussen die Italiaanse Skiereiland en die Balkan-skiereiland, en tussen die Apennyne-bergreeks in Italië en die Dinariese Alpe en aangrensende bergreekse. Die Adriatiese See is die mees noordelike arm van die Middellandse See, wat van die Straat van Otranto in die suide strek (waar dit aansluit by die Ioniese See) tot in die noordweste by die Po-vallei. Die lande wat aan die Adriatiese See grens is Italië, Kroasië, Albanië, Montenegro, Bosnië en Herzegowina en Slowenië. Die Adriatiese See bevat meer as 1 300 eilande, meestal geleë langs die oostelike, Kroatiese kus. Die see word verdeel in drie komme, die noordelike synde die vlakste en die suidelike die diepste, met 'n maksimumdiepte van 1 233 meter (4 045 voet). Die Otranto-bank, 'n onderwaterrif, is geleë op die grens tussen die Adriatiese en die Ioniese See.


Bayesiaanse statistiek (vernoem na Thomas Bayes) is 'n onderversameling van statistiek waarin stellings oor die waarheid in terme van Bayesiaanse waarskynlikhede gemaak word. Hierdie artikel is ’n saadjie. Voel vry om Wikipedia te help deur dit uit te brei.


Air Namibia was die vlagdraer en nasionale lugredery van Namibië. Dit is in 1947 gestig as "South West Air Transport" (SWAT) deur die Suid-Afrikaanse regering, wat namens die VN na die Tweede Wêreldoorlog 'n mandaat oor Namibië (Suidwes-Afrika) verkry het. In 1959 is die naam verander na Suidwes Lugdiens na 'n samesmelting met Oryx Aviation. Ná Namibië se onafhanklikwording in 1990 is die redery herdoop na Namib Air. Ná nog 'n herorganisasie in 1991 en die verkryging van 40% deur SA Airlink is die huidige naam Air Namibia in gebruik geneem. Die lugredery het in April 2017 by die Amerikaanse Departement van Vervoer toestemming verkry om na die Verenigde State te vlieg. In Maart het die lugredery 'n hersertifiseringsaansoek deur die Internasionale Burgerlugvaartorganisasie voltooi ('n ouditproses wat in 2013 begin is), wat die lugredery in staat gestel het om na enige EU-lidstaat te vlieg. Vanaf 8 Julie 2020 het die Vervoerkommissie van Namibië die redery se geskeduleerde lugdienslisensie opgeskort, met verwysing na finansiële en veiligheidskwessies.


Max Immelmann (21 September 1890 – Julie 1916) was 'n Duitse bobaasvlieënier van die Eerste Wêreldoorlog. Immelmann is in Dresden, Duitsland gebore. As kind kom hy na Suid-Afrika, en word in Uitenhage groot. Hy keer terug na Duitsland en sluit aan by die Luftwaffe. Hy behaal op 1 Augustus 1915 sy eerste oorwinning in 'n Fokker Eindecker, ook die vliegtuig se eerste oorwinning. Hy behaal uiteindelik 15 oorwinnings aan die westelike front en word 'n volksheld. Met buitengewone toeval word hy in Julie 1916 deur kaptein George McGubbin, 'n Suid-Afrikaner en lid van die Britse Vliegkorps, neergeskiet. Majoor Allister Miller is gekies om 'n krans op sy graf te lê. Ensiklopedie van Suidelike Afrika, Eric Rosenthal, 1967 * Crosby, Francis: THE WORLD ENCYCLOPEDIA OF FIGHTERS & BOMBERS. 2015. ISBN 978-1-84476-917-9 Hierdie artikel is ’n saadjie. Voel vry om Wikipedia te help deur dit uit te brei.


Die rooiborssuikerbekkie (Chalcomitra senegalensis) is 'n algemene standvoël, nomade en plaaslike trekvoël in boomveld, savanne en voorstedelike tuine. Sommige voëls trek in die winter weg uit die dorre gebiede. Die voël is 14 cm groot en weeg 10 - 17 gram. In Engels staan die voël bekend as die Scarlet-chested Sunbird. Wikispecies het meer inligting oor: Chalcomitra senegalensis Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Nectarinia senegalensis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


Die Olyfsuikerbekkie (Cyanomitra olivacea) is 'n algemene standvoël in kus-, rivier- en bergwoude. Die voël is 14 cm groot en weeg 11 - 15 gram. In Engels staan die voël bekend as die Olive Sunbird. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Nectarinia olivacea". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


FOREVER ENGLAND Rupert Brooke Engelse digter Gebore 3 Augustus 1887 in Rugby, Warwickshire, Engeland, Groot-Brittanje Oorlede 23 April 1915 Egeïese See, voor die Griekse eiland Skyros Literêre stroming Edwardiaanse poësie Digtersgroepe Bloomsbury Group Georgian Poets Bekende werke The Soldier (1914) Handtekening Rupert Chawner Brooke (* 3 Augustus 1887, † 23 April 1915) was 'n Engelse digter wat wye bekendheid verwerf het met sy idealistiese oorlogsonnette wat hy gedurende die Eerste Wêreldoorlog geskryf het, veral die gedig The Soldier wat die romantiese stemming en patriotiese gevoelens van sy Britse tydgenote aan die begin van die oorlog weerspieël. Vir 'n kort rukkie het hy die stem van sy nasie geword. Hy was die eerste van 'n groep digters wat later as die War Poets (Oorlogsdigters) bekend sou staan (Wilfred Owen, Siegfried Sassoon, Isaac Rosenberg en ander). Weens sy ontydige dood is hy die realiteit en verskrikkings van die Groot Oorlog gespaar gebly. Brooke het sy kort lewe ten volle geleef en hom nie net as digter nie, maar ook as geleerde, toneelskrywer, literêre kritikus, reisskrywer, politieke aktivis en soldaat bekwaam.


Die Britse seilskip Waterloo het met groot lewensverlies op 28 Augustus 1842 by die mond van die Soutrivier in Tafelbaai vergaan. Die Waterloo van slegs 414 ton is in 1815 in Bristol gebou en was tydens hierdie vaart reeds 'n ou skip en in 'n swak toestand. Kapt. Henry Agar was in bevel op hierdie tog van Kent na Tasmanië. Aan boord was 219 bandiete, 30 sipiers, 5 vroue, 13 kinders en 34 bemanningslede. Om vars drinkwater in te neem vaar die skip Tafelbaai binne en lê daar voor anker slegs 'n ½ km van die Abercrombie Robinson . 'n Besonder sterk noordwester storm met donderweer en kwaai reën het opgesteek. Met dié gevolg dat die skip se maste breek en paniek onder die opvarendes losbars. Die Waterloo breek op, mense spring in die see en verskeie van hulle word ernstig beseer deur drywende wrakstukke. Teen die middaguur was slegs die kiel van die skip oor. Ten aanskoue van die magtelose publiek op die strand verdrink binne twee uur 189 mense. Geen reddingsbote, boeie en toue was op die skip of die strand beskikbaar nie. Boonop was alle aandag toegespits op die reddingspoging by die Abercrombie Robinson.


Marguerite Annie Johnson (beter bekend as Maya Angelou; 4 April 1928 – 28 Mei 2014) was 'n Amerikaanse skrywer en digter. Sy het groot lof vir haar eerste boek, haar outobiografie "I Know Why the Caged Bird Sings" ontvang, en was een van die eerste swart Amerikaanse vroue om 'n topverkoper te skryf. In 1993 is sy gekies om as digter by Bill Clinton se inhuldiging op te tree. Sy het 'n oorspronklike komposisie genaamd "On the Pulse of Morning" vir die geleentheid geskryf. Haar boek, "Just give me a cool drink of water 'fore I die" is vir die Pulitzerprys genomineer en haar oudioboek, "A song flung up to heaven" het in 2003 'n Grammy-prys losgestaan. Oor haar lewe het sy dosyne toekennings en meer as dertig ere doktorsgrade ontvang. Sy word ook vir 'n hele paar toneelstukke, films, en TV-programme gekrediteer. Sy is op 4 April 1928 in St. Louis gebore. In 1981 is sy as hoogleraar in Amerikanistiek in Winston-Salem aangestel. Op 28 Mei 2014 is sy op 86-jarige ouderdom in Winston-Salem, Noord-Carolina oorlede.


Rödåsel is 'n klein nedersetting in die munisipaliteit van Umeå in Västerbottens län, 'n administratiewe distrik in die historiese Sweedse provinsie (Sweeds: landskap) Västerbotten. Die plek, met 'n bevolking van 96 (2010) inwoners en 'n oppervlakte van 19 hektaar, is naby die monding van die Rodan-waterloop in die Vindelälven geleë. Die naaste dorpe is Tavelsjö (10 km), Vindeln (21 km), Vännäsvägen (26 km) en Umeå (38 km). Die Länsväg 363-pad loop net buite die dorp verby. Administratief behoort Rödåsel saam met die dorpe Blomdal, Rödåliden, Rödånäs, Västra Överrödå, Älglund en Överrödå aan Rödåbygden. "Dalarna" in Rödåsel Rödåsel se ou skool (en vandag se gemeenskapsentrum) Rödåsel se vulstasie (sv) Webtuiste Rödåsel Hierdie artikel is ’n saadjie. Voel vry om Wikipedia te help deur dit uit te brei.


Clean Bandit is 'n musiekgroep wat in 2009 in Cambridge (Engeland) tot stand gekom het. Die groep bestaan uit pianis en kitaarspeler Jack Patterson, violis Milan Neil Amin-Smith, tjellis Grace Chatto, en tromspeler Luke Patterson. Clean Bandit het wêreldwyde bekendheid verwerf met die vrystelling van hul nommer een-enkelsnit "Rather Be", gevolg deur hul debuutalbum New Eyes in 2014. New Eyes (2014) www.digitalspy.com Clean Bandit se nuwe album


Die Umeå Designinstituut (UID) (Designhögskolan i Umeå) is 'n instituut van die Universiteit van Umeå in Umeå, in die provinsie Västerbotten in Swede. UID is in 1989 geopen en is uitsluitlik bedoel vir die onderrig van nywerheidsontwerp, ontwerp oor vervoer en interaktiewe ontwerpe. Die instituut is tussen die belangrikste kampus en die sentrum van Umeå geleë, as deel van die Umeå Kunskampus. UID is die enigste Skandinawiese skool wat op Bloomberg BusinessWeek in die top-60 lys van ontwerpskole in die wêreld in al drie die lyste (2006, 2007 en 2009) gelys is en is ook genoem as een van die 18 beste ontwerpskole in die wêreld in 2010. In 2011 is UID deur die "red dot instituut" as die naasbeste ontwerpinstituut in Europa en Amerika aangewys en in 2012 behaal UID die eerste plek. Akademie vir Skone Kunste Restaurantkollege van Umeå (en) pdstuts+ list of 18 excellent design schools around the world Red dot designaward (en) (sv)


1 Tessalonisense is die 13de boek in die Nuwe Testament van die Bybel. Hierdie boek is 'n brief wat gerig is aan 'n jong gemeente wat deur Paulus gestig is in Tessalonika, die hoofstad van die Romeinse provinsie Masedonië. Nadat Timoteus gunstig berig het oor die gemeente, skryf Paulus om God te dank vir hulle standvastigheid in geloof, liefde en hoop. Verder beantwoord hy vrae wat opgeduik het oor die wederkoms van die Here. Die gemeente het 'n spoedige wederkoms verwag, maar nou dat dit uitbly, ontstaan vrae soos: Wanneer kom die Here?, Sal gelowiges wat voor die wederkoms te sterwe kom, deel hê aan die wederkoms? Die gemeente word verseker dat die Here sal kom en dat al die gelowiges dan saam met Hom sal lewe. God verwag ondertussen van die gelowiges dat hulle hulle werk met blydskap moet doen. Die Bybel: Nuwe vertaling (Bybelgenootskap van Suid-Afrika)


Die Ndjamena-Djibouti-Grootpad is Trans-Afrika hoofweg 6 in die transkontinentale padnetwerk wat ontwikkel is deur Ekonomiese Kommissie van die Verenigde Nasies vir Afrika (UNECA), die Ontwikkelingsbank van Afrika, en die Afrika-unie, die koppeling van die Sahel-streek aan die Indiese Oseaanhawe van Djiboeti in die land van Djiboeti. Die pad loop tussen Darfoer in die weste van Soedan en die stad van Al-Fashir, toneel van die konflik in Darfoer. Gevolglik is reis deur die gebied en die Soedan-Tsjad-grens onveilig en ontwikkeling van daardie area is tot 'n stilstand gedwing. Die roete het 'n lengte van 4 219 km (2 622 myl) en deurkruis Tsjad, Sentraal-Soedan en noordelike Ethiopië. Minder as die helfte is geteer en 'n belangrike gedeelte is in 'n swak toestand. Bergagtige terrein in Ethiopië bied heelwat uitdagings aan padingenieurs. Tussen Wad Madani in Soedan en Werota in Ethiopië volg die pad dieselfde roete as Trans-Afrika hoofweg 4, die Kaapstad-Kaïro-Grootpad. Die hoofweg is 'n uitbreiding van die Dakar-Ndjamena hoofweg en sal 'n volledige oos-wes-kruising van die vasteland van 8 715 km (5 415 myl) vorm.


Die Maastricht is die laaste chronostratigrafiese etage sowel as geologiese tydsnede van onderskeidelik die sisteem en periode Kryt (serie/epog Laat Kryt). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 72,1 tot 66 miljoen jaar gelede en is voorafgegaan deur die Campanium. Die einde van die Maastricht was ook die einde van die Mesosoïese Era: dit is gevolg deur die eerste etage/tydsnede van die Paleogeen-periode en die huidige Kainosoïese Era, die Danium. Die Maastricht is in 1849 deur die Belgiese paleontoloog André Dumont genoem na Maastricht in Limburg, Nederland. Hoewel die oorspronklike tipeligging van die etage dus by dié stad is, het dit later geblyk nie die hele Maastricht-etage is aanwesig in dié stratigrafie nie. Die globale stratotipepunt lê dus in ’n meer volledige seksie langs die rivier Adour in Frankryk. Die basis van die etage word gedefinieer deur ’n kompleks van 12 biostratigrafiese kriteria, waaronder die vroegste voorkoms van die ammoniet Pachydiscus neubergicus en die belemniet Belemnella lanceolata. Die bokant, en daarmee die einde van die Mesosoïkum, word gedefinieer deur die Kryt-Paleogeen-uitwissing, ’n massauitwissing waarin onder meer die ammoniete en dinosourusse uitgesterf het.


Genre (/ˈʒɒnrə/ of /ˈdʒɒnrə/; vanuit Frans, genre /ʒɑ̃ʁ/, "tipe" of "soort", vanuit Latyn: genus (stam gener-), Grieks: genos, γένος) is die term vir enige kategorie van letterkunde of ander kunsvorms en vermaak, bv. musiek, hetsy geskrewe of gesproke, mondelik of visueel, gegrond op ŉ stel stilistiese kriteria. Genres word saamgestel deur konvensies wat met tyd verander soos nuwe genres uitgevind word en die oueres in onbruik verval. Werke val gereeld in veelvuldige genres deur die leen en herkombinering van die konvensies. Genre-teorie is ŉ sytak van die kritiese teorie. Genre het afgeskop as ŉ absolute klassifikasiestelsel vir Oud-Griekse literatuur. Poësie, prosa en opvoering het ŉ spesifieke en berekende styl gehad wat verwant was aan die tema van die storie. Spraakpatrone vir komedie sou nie gepas wees vir tragedie nie, en selfs akteurs was beperk tot hulle genre met die veronderstelling dat ŉ sekere tipe persoon beter sou wees daarin om ŉ sekere tipe storie te vertel. In daaropvolgende periodes sou genres groei en ontwikkel in reaksie tot veranderings in die gehore en skeppers.


Die Rooivlerkstreepkoppie (Emberiza capensis) is 'n amper-endemiese algemene standvoël in die suide van Suid-Afrika en raak gelokaliseerd en skaars in die noorde. Die voël is 16 cm groot en weeg 17 - 27 gram. In Engels staan die voël as die Cape Bunting bekend. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Emberiza capensis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Suidelike opah (Lampris immaculatus) is 'n vis wat voorkom in die Suidelike Oseaan. In Engels staan die vis bekend as die Southern opah. Die vis se lyf is langer as die Gespikkelde opah met geen wit kolle op nie. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://www.fishbase.us/summary/Lampris-immaculatus.html Hierdie artikel is ’n saadjie. Voel vry om Wikipedia te help deur dit uit te brei.


Schuinsrand is 'n klein nedersetting in die Lepelle-Nkumpi Plaaslike Munisipaliteit, Capricorn-distrik in die Limpopoprovinsie. Lys van dorpe in Suid-Afrika "Hoofplek Schuinsrand". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Lourierpark is 'n hoofsaaklik swart woonbuurt van Bloemfontein in die Vrystaat. Subplek Lourierpark tydens die 2011-sensus.


Sentraal is die sentrale voorstad van die stad Bloemfontein in Suid-Afrika. Subplek Sentraal tydens die 2011-sensus


Die NG gemeente Babanango was ’n gemeente in die Nederduitse Gereformeerde Kerk se Natalse Sinode, maar dit is in 1987 by die gemeente Melmoth ingelyf. Babanango is op 25 Mei 1918 van die moedergemeente Vryheid afgestig. As naam vir die gemeente word voorgestel Retiefsrust, Voortrekkersrust en Babanango. Eersgenoemde omdat Piet Retief se graf in die gemeente is, die tweede omdat hier baie Voortrekkers gesneuwel het en ook hier begrawe lê, en laasgenoemde omdat dit reeds die naam van die dorp en distrik was. “Babanango kry die meerderheid van die stemme omdat dit so algemeen bekend is en van historiese aard,” lui dit in die notule. Maar in 1952 skryf die gemeente se medewerker, waarskynlik ds. Blignaut, in Ons gemeentelike feesalbum: “Miskien was dit 'n ongelukkige keuse, want vandag is Babanango vir baie mense 'n niksseggende naam, terwyl Retiefsrust, 'n baie gepaste naam vir 'n gemeente van ons Kerk sou wees ter verering van die groot leier wat in hierdie omgewing sy lewe in diens van sy volk en Kerk afgelê het, en wat saam met sy sewentig burgers ook hier ter ruste gelê is.”


Die NG gemeente Pietersburg is die moedergemeente van die Nederduitse Gereformeerde Kerk in die stad Polokwane en die oudste gemeente van dié kerkverband in die provinsie Limpopo. In 1850 het ds. Andrew Murray besoek gebring aan die enkele families van die Potgieter-trek wat hulle hier gevestig het. By die geleentheid is ouderling H.J. Grobler, wat soveel gedoen het vir die geestelike en godsdienstige belange van die gemeente, gedoop toe hy omtrent ses jaar oud was. In 1917, so berig Ons Kerk Album, kon hy hom nog alles herinner van dié besoek, selfs nog watter mooi paar skoene hy vir die plegtige doopsbediening gedra het. Sedert die aankoms van die onvergeetlike vader eerw. Stephanus Hofmeyr as sendeling onder die duisende onbekeerdes hier in 1863, is deur hom ook gereeld dienste gehou voor die blankes wat gewoon het op verskillende plekke, soos Malietsiesland, Rhenosterpoort, Houtbosch (later genoem Haenertsburg) en Marabastad, later die woonplek van eerw. Hofmeyr se seun. Op Marabastad het ’n kerkgeboutjie van hout en yster gestaan wat in 1888 ná die afskeuring (toe die Nederduitsch Hervormde Kerk weggebreek het van die Verenigde Kerk) deur broers van dié kerk oorgeneem is.


Gendun Gyatso (Tibettaans: དགེ་འདུན་རྒྱ་མཚོ།; lekenaam Yonten Phuntsok; 1475–1542) is nadoods aangewys as die 2de Dalai Lama. Hy is naby Shigatse by Tanak, Sentraal-Tibet, gebore as die seun van Kunga Gyaltsen (1432–1481), ’n bekende meester van die Nyingma-tantra, en Machik Kunga Pemo. Sy naam word ook geskryf Gendün Gyatso of Gedun Gyatsho. Volgens legende het hy kort nadat hy leer praat het vir sy ouers vertel sy naam is Péma Dorje, die geboortenaam van die 1ste Dalai Lama, Gendun Drup (1391–1474), en sy pa is Lobsang Drakpa, die oorspronklike naam van Je Tsongkhapa, stigter van die Gelug-Boeddhisteskool. Toe hy vier jaar oud was, het hy na bewering vir sy ouers vertel hy wil in die Tashilhunpo-klooster (langs Shigatse en in 1447 deur Gendun Drup gestig) gaan woon om by sy monnike te wees. Hy is as ’n jong seun (sommige sê op vier, ander op agt) verklaar as die reïnkarnasie van die 1ste Dalai Lama. Hy het op 10 jaar ’n nuwelingmonnik geword en daarna ’n monnik met die naam Gedun Gyatso.


Angola-Boere (in Portugees: angobôeres en ango-africâneres) is 'n etniese subgroep wat gevorm is na die migrasie van Boerevolk wat in die 19de en 20ste eeu in Suid-Afrika gewoon het na die suidelike en sentrale streke van Angola. In hierdie streke het die Boere hulself gevestig en betrekkinge met die Portugese, die Ovambo, die Humbe, die Ovimbundu en die Herero gevestig. Die Angola-Boere se geskiedenis begin by die Dorslandtrek. Die Dorslandtrek was in werklikheid 'n reeks trekke uit die destydse Transvaal deur die Kalahari tot in die destydse Portugese kolonie Angola tussen 1874 en 1906. Ongeveer 700 persone (benewens ’n onbekende getal arbeiders) het Transvaal gedurende die jare 1874 tot 1877 verlaat en hulle in Januarie 1881 ná ’n swerftog van sewe jaar op Humpata en Caconda op die hooglande van Angola gevestig. Hulle het hoofsaaklik weens godsdienstige redes, teenkanting teen bestuur van pres. Burgers en moontlik politieke en ekonomiese redes getrek. Die trek van 1905 het gespruit uit omstandighede na die Tweede Vryheidsoorlog, soos die verlies van onafhanklikheid, armoede en die soeke na 'n beter bestaan in Angola.


Die Karel Landman Monument huldig die nagedagtenis van die Voortrekkerleier Karel Landman. Dit lê op 'n feesterrein op 'n plaas De Kol-rant in Olifantshoek, wes-noordwes van Alexandria in die Oos-Kaap. Hierdie monument is ontwerp deur Gerard Moerdijk en bestaan uit 'n reuse aardbol met 'n aantal waens uitgebeeld oor die suidpunt van Afrika. Tydens die besoek van die Simboliese Ossewatrek aan die gebied is die monument op 16 Desember 1938 onthul. Landman was afkomstig uit hierdie streek. Die gedagte aan so ’n monument het by meneer GDJ Aucamp ontstaan. Hy het op 2 September 1938 die vraag geopper of die Eeufees van die Groot Trek nie ook plaaslik herdenk moet word nie, onder meer deur die oprigting van ’n gedenkteken in die distrik Alexandria. Daardie distrik het immers as wyk Olifantshoek van Uitenhage die grootste trekgeselskap opgelewer, dié onder Karel Landman. Meneer JA Scheepers het die terrein vir die monument geskenk. Die gedagte was eers om ’n ruwe steen op ’n geskikte voetstuk op te rig. Gerhard Moerdijk, die argitek, is in dié verband genader, en nadat hy die terrein besoek het, het hy gemeen dat ’n reuse-granietklip op ’n paslike voetstuk onprakties sou wees.


Die Nissan Note (Japannees: 日産·ノート) is 'n mini veeldoelvoertuig wat sedert 2004 deur die Japannese vervaardiger Nissan gebou word. Dit is 'n vyfdeur luikrug met intelligente sleutel en randsensors, 'n boogdaklyn van die Fusion konsepmotor, boemerang LED agterligte van die Nissan Qashqai, dubbeldek-vierslot sierrooster van die Nissan Murano, 17 duim-allooiwiele, geborselde aluminium binnetoebehore, donkergrys buitebakkleur, geperforeerde silwer-en-swart leerbekleedsel, ligtegrys plafon met oorwegend swart afwerking, sportsitplekke, twee glasstroke wat oor die lengte van die dak loop, twee diepstelle meters agter 'n driespeekstuurwiel, geborselde aluminium vertoonpaneel met 'n satellietnavigasieskerm en klimaatbeheerstelsel, geborselde aluminium middelste konsole/armleuning met 'n stoorarea. Die voertuig is in 2004 onthul by die Parys Motorskou.


Chrysler (uitgespreek /' kraɪslər /), amptelik FCA US LLC, is ’n groot Amerikaanse maatskappy wat motors van alle soorte en groottes maak. Dit kan ook verwys na ’n soort motor wat deur dié maatskappy vervaardig word. Chrysler se hoofkwartier is in Auburn Hills, Michigan. Dit word deur die Italiaanse motorvervaardiger Fiat besit. Chrysler is een van die "Groot Drie" Amerikaanse motorvervaardigers. Dit verkoop voertuie wêreldwyd onder sy vlagskip-Chryslermerk, sowel as Dodge, Jeep en Ram. Ander groot afdelings sluit in Mopar, sy motoronderdele en toebehore afdeling, en SRT, sy verrigtingmotorafdeling. Sedert 2014 is FCA US LLC die sewende grootste motorvervaardiger in die wêreld. Die Chrysler Corporation is in 1925 deur Walter Chrysler gestig, uit wat oorgebly het van die Maxwell Motor Company. Chrysler het aansienlik uitgebrei in 1928, toe dit die Fargo vragmotormaatskappy en die "Dodge Brothers Company" verkry het en voertuie onder dié handelsmerke begin verkoop het; dieselfde jaar het dit ook die "Plymouth" en "DeSoto" motorhandelsmerke gevestig. Die maatskappy het na Europa uitgebrei in die 1960's, deur die skepping van die Chrysler-Europa afdeling met die verkryging van die Franse, Britse en Spaanse maatskappye.


Die Volkswagen Sharan is 'n 7-sitplek mikrobus wat sedert 1973 deur die Duitse vervaardiger Volkswagen vervaardig word, tans in sy tweede geslag. Dit is ontwerp om met die Renault Espace, Citroën C8 en die Peugeot 807 mee te ding. Die Sharan word by die AutoEuropa-aanleg in Palmela, Portugal gebou. Dit deel dieselfde platform as die SEAT Alhambra, en die eerste geslag was ook aan die Ford Galaxy verwant. Hierdie artikel is ’n saadjie. Voel vry om Wikipedia te help deur dit uit te brei.


Die Mercedes-Benz M-klas (of ML-klas) is 'n mediumgrootte luukse oorkruis SNV wat sedert 1997 deur die Duitse motorvervaardiger Mercedes-Benz vervaardig word in verskeie enjinkonfigurasies. Die M-klas het stelselmatig 'n verkoopsukses in die Verenigde State en Meksiko geword. In terme van grootte, pas dit in tussen die kleiner GLK-klas (gebaseer op die C-klas) en die groter GL-klas waarmee dit platforms deel. Vir 'n kort rukkie tussen 1999 en 2002 is die M-klas ook deur Magna Steyr in Graz, Oostenryk vir die Europese mark gebou, voor al die produksie verskuif is na die VSA-aanleg naby Vance, Alabama. Vanaf die einde van 2012 word die M-klas ook by die nuwe aanlegte in Pune (Indië) en Wanaherang (Indonesië) gemonteer. Hoewel die nutsvoertuig sedert sy bekendstelling onder die M-klas vaandel gegroepeer was, het BMW, wat die M3 model gehad het, beswaar gemaak teen die motor se "M"-kenteken met die driesyfer-enjinvlak daarna (bv. M320). Dit het Mercedes-Benz gedwing om 'n dubbelletter bemarkingstrategie te volg, vandaar die "ML" kenteken (bv. ML320) onder 'n M-klas sambreel.


Die Mercedes-Benz R-klas is 'n luukse MPV wat gebou en bemark was deur Daimler AG van die 2006 modeljaar, tot in 2017, onder die Mercedes-Benz merk. Dit was die eerste volgrootte veeldoelige voertuig wat ooit deur Mercedes-Benz vervaardig is. Dit is die eerste keer vertoon by die 2002 Detroit Motorskou as die Visie GST (Grand Sport Tourer) konsep, en die finale produksievoertuig was te sien by die 2005 New York Internasionale Motorskou. Die R-klas was gebou op die W251 onderstel, en in Vance, Alabama gemonteer. Dit was geprys tussen die M-klas en die GL-klas. Dit was aanvanklik deur Mercedes-Benz bemark as 'n "Sport Cruiser" en later as 'n "Family Tourer". Die R-klas was aangebied in twee aslengtes, 2980 mm en 3215 mm, laasgenoemde synde die enigste aanbieding in die VSA. Modelle met die Bluetec dieselenjin was ingevoer vir die 2009 modeljaar in sekere markte, terwyl ander markte Mercedes se BlueEFFICIENCY tegnologie gekry het. "About Mercedes-Benz U.S. International, Inc. (MBUSI)" (in Engels). Orion International.


'n Boustel is 'n versamelstel wat al die dele bevat wat nodig is om 'n produk te bou of monteer. Die dele word gewoonlik in een land of streek vervaardig, en dan uitgevoer na 'n ander land of streek vir finale montering. Die Engelse benaming is knock down kit of slegs knocked down, en afgekort as KD of CKD. 'n Algemene vorm van boustel is 'n volledige boustel (CKD), wat 'n volledige stel onderdele bevat om 'n produk te vervaardig. Dit is ook 'n metode vir die verskaffing van onderdele aan 'n mark, veral in die lewering aan die buiteland. [1] CKD is 'n algemene praktyk in die motor-, bus-, swaar vragmotor- en spoorvoertuignywerhede, sowel as elektronika, meubel- en ander produkte. Besighede verkoop klop-down kits aan hul buitelandse affiliasies of lisensiehouers vir verskeie redes, insluitend die vermyding van invoerbelasting, om belasting voorkeure te ontvang vir die lewering van plaaslikvervaardigde produkte, of selfs om te oorweeg word as 'n bieër (byvoorbeeld, in openbare vervoerprojekte met "koop plaaslik"-reëls).


Die Gereformeerde kerk Vereeniging was van 1927 tot 1995 die oudste gemeente van die Gereformeerde Kerke in Suid-Afrika in die Vaaldriehoek, toe dit met Vereeniging-Noord saamgesmelt het om Vereeniging '95 te vorm. Dié nuwe gemeente het in 2014 185 belydende en 30 dooplidmate gehad en is bedien deur ds. J.H. Jordaan. Vereeniging-Oos het in daardie jaar 362 belydende en 78 dooplidmate gehad. In 2014 is Vereeniging opnuut gestig nadat Vereniging '95 met Vereeniging-Oos saamgesmelt het. So het die drie Gereformeerde kerke in Vereeniging verminder tot net een. Op die aanliggende Vanderbijlpark het die moedergemeente (gestig in 1951) in 2000 saamgesmelt met Vanderbijlpark-Noord (gestig in 1988) as Vanderbijl, wat in 2009 met Vanderbijlpark-Oos (1974) en Vanderbijlpark-Suid (1962) saamgesmelt het as Vanderbijlpark-Trinitas. Dié gemeente het in 2014 715 belydende en 166 dooplidmate gehad, vergeleke met sy samestellende dele se 1 132 belydende en 432 dooplidmate in 2002. Einde 2015 het die belydende lidmate 418 getel en die dooplidmate 53, 'n afname in die sieletal van 410.


Emily Jane Brontë (30 Julie 1818 – 19 Desember 1848) was 'n Engelse skrywer en outeur van die roman Wuthering Heights. Sy was deel van die Brontë-familie en het ook die skuilnaam Ellis Bell gebruik. Collier's Encyclopedia, Crowell-Collier Educational Corporation, Volume 4, Bladsy 603. Hierdie artikel is ’n saadjie. Voel vry om Wikipedia te help deur dit uit te brei.


Groot-Columbia (ook Gran Colombia) was 'n federale republiek in Latyns-Amerika wat tussen 1819 en 1830 bestaan het. Die land se grondgebied het oor die huidige lande Colombia, Venezuela en Ecuador, asook 'n deel van Panama wat destyds deel van Colombia was, gestrek. Die term Groot-Colombia is eers later ingevoer om verwarring met die huidige staat Colombia te vermy. Groot-Colombia was 'n skepping van Simón Bolívar, wat op 17 Desember 1819 tydens die Kongres van Angostura opgerig is. Per dekreet is gereël dat: “Die Republieke Venezuela en Nueva Granada vanaf hede saamgevoeg word tot 'n eenheid onder die glorieryke naam República de Colombia”. Die politieke organisasie van die land is in 1821 tydens die Kongres van Cúcuta vasgelê en die stad Bogota is as die hoofstad aangewys. Bolívar is as die land se eerste president aangewys. Die konstitusie het groot uitvoerende mag aan die president verleen. Daar was plaaslike vise-presidente wat by die president se afwesigheid in sy naam kon handel. Die president is deur 'n kieskollege verkies. Die parlement het uit twee kamers bestaan, wat deur die drie streke van die republiek verkies is, naamlik: Colombia, Venezuela en Quito.


Die siklaam of Cyclamen is ’n genus met 23 spesies meerjarige plante wat inheems is aan Europa en die Middelandse See-gebied oos tot Iran, met een spesie in Somalië. Hulle groei van knolle en word gekweek vir hul opstaande kroonblare en bont blare. Hulle is aanvanklik geklassifiseer in die familie Primulaceae en vanaf 2000 in Myrsinaceae, maar val nou weer in Primulaceae. Siklame het ’n knol, waaruit die blomme en wortels groei. By die meeste spesies kom die blare in die herfs uit, groei deur die winter en gaan in die lente dood. Dan is die plant rustend deur die droë Mediterreense somer. Elke blaar van die plant het sy eie stingel. Die vroeë blaarstingels kan van die blomstingels onderskei word deur die rigting waarin die punt krul: die punte van blaarstingels krul na bo en dié van blomstingels na onder. Die vorm van die blare verskil van spesie tot spesie, en selfs binne ’n spesie. Die kleur van die bokant van die blare kan ook binne ’n spesie verskil. Die meeste spesies het bont blare in verskillende skakerings van groen en silwer.


Hollywood in my Huis is 'n Afrikaanse rolprent wat op 26 Junie 2015 in Suid-Afrikaanse teaters begin draai het. Die film is hoofsaaklik in Vasco en aan die Hoërskool Brackenfell geskiet. Tonele is ook in Fisantekraal, Observatory en Kaapstad verfilm. Dit is aanvanklik op 31 Augustus 2014 tydens die kykNET Silwerskermfees in Kampsbaai vertoon, waar dit met drie pryse bekroon is: die "Kenners-keuse", die "Gehoor-gunsteling" en die "Gehoor-gunsteling aktrise" (Christia Visser). Die rolprent is 'n romantiese komedie wat teen die agtergrond van 'n matriekafskeid in 2004 afspeel. Dit het 'n ouderdomsperk van 7–9 OL (ouerleiding vir taal) en is van Engelse onderskrifte voorsien. Die rolprent se slagspreuk is: "Soms moet jy net aanvaar dat jou familie en almal om jou eintlik jou Hollywood is..." Christia Visser, Edwin van der Walt, Leandie du Randt, Brandon Fourie, Nicola Hanekom, Louw Venter, Francois Jacobs en Marga van Rooy. Jana van Tonder (Christia Visser) is 'n doodgewone matriekmeisie.


Die hoofgebou van die Russiese departement van buitelandse sake is een van die neoklassieke geboue in Moskou bekend as die Sewe Susters van Josef Stalin wat in die vroeë 1950's gebou is. Dit is deur Wladimir Gelfreich en Adolf Minkoes ontwerp en in 1953 voltooi. Die wolkekrabber het 27 vlakke en is 172 m hoog. Dit het ’n buitemuur van ligte stene met muurpilare en spantorings. Die binnekant is versier met klip en metale. ’n Metaaltoring bo-op die gebou laat die silhoeët ooreenstem met dié van die ander Sewe Susters; dit is vermoedelik deur Stalin gelas. Dit is tans die hoofgebou van die departement van buitelandse sake. Kiernan, Maria. Moscow: A Guide to Soviet and Post-Soviet Architecture, Ellipis, Londen, 1998, ble. 126, 127 (ru) Варзар, Л., «М. А. Минкус», М, 1982, bl. 66 Geboudata by emporis.com Wikimedia Commons het meer media in die kategorie Hoofgebou van die Russiese departement van buitelandse sake. Hierdie artikel is vertaal uit die Engelse Wikipedia Koördinate: 55°44′45″N 37°35′3″O / 55.74583°N 37.58417°O / 55.74583; 37.58417


'n Herbivoor is 'n dier wat plantmateriaal vreet. Hierdie term is van die Latynse woord herba (gras, kruid, plant) en die agtervoegsel -vorus (etend, eter) afgelei. In teenstelling met herbivore, vreet karnivore uitsluitend ander diere, terwyl omnivore beide diere en plante vreet. Herbivore (soos takbokke, olifante en perde) se tande is aangepas is om plantmateriaal te kneus en te maal. Hulle vreet meestal blare en vrugte, maar kan ook op ander plantdele soos blomme, wortels, sade, bas en nektar voed. Hierdie diere kan gewoonlik nie vleis kou of verteer nie. Sommige plantetende diere sal wel eiers en soms ander dierlike proteïen inneem. Diere wat meer as 5% van hulle dieet met dierlike voeding aanvul, word egter as omnivore geklassifiseer. Sommige herbivore se dieet is seisoenaal. In die gematigde gebiede, wat deur warm en koue seisoene afgewissel word, is verskillende plante op verskillende tye van die jaar beskikbaar. Let daarop dat mense omnivore is. Mense wat slegs plante eet word vegetariërs genoem. Karnivoor Omnivoor Lys van soorte -vore Menno Schilthuizen (2008) The Loom of life.


Dennilton is 'n dorp vir Swartes in die Sekhukhune-distriksmunisipaliteit van die Limpopoprovinsie van Suid-Afrika. Die dorp lê op die grens met Mpumalanga en baie inwoners reis daagliks hiervandaan na hul werksplekke in Gauteng. Lys van dorpe in Suid-Afrika "Hoofplek Dennilton". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die 2016 Superrugbyseisoen het op 26 Februarie 2016 afgeskop, met die eindstryd op 6 Augustus, en voorseisoenwedstryde wat van middel Januarie gespeel is. Dit was die eerste seisoen van die vergrote 18-span-toernooi en die 21de van die rugbykompetisie tussen provinsiale spanne van die suidelike halfrond. Een span elk van Argentinië en Japan is ook toegevoeg. Die agtien spanne is geografies gegroepeer. Daar was twee streeksgroepe wat elk uit twee konferensies bestaan: die Australasiese Groep met vyf spanne elk in die Australiese en Nieu-Seelandse Konferensies en die Suid-Afrikaanse Groep met ses Suid-Afrikaanse spanne en een elk van Argentinië en Japan. Die Suid-Afrikaanse Groep is in twee konferensies van vier spanne elk opgedeel, genaamd Afrika 1 en Afrika 2 In die groepfase was daar sewentien rondes, waar elke span vyftien wedstryde gespeel het en twee loslootjies gehad het vir ’n totaal van 135 wedstryde. Elke span het ten minste een keer teen elke ander span in sy konferensie gespeel; spanne het ook teen die spanne in die ander konferensie van sy groep gespeel. ’n Span het ook teen een van die twee konferensies van die ander groep gespeel.


Pieter Claassens (1949–27 April 1983) is op Wepener in die Vrystaat gebore as die seun van 'n vee-inspekteur. Omdat sy pa baie verplaas word, gaan hy by agt verskillende laerskole skool. Sy hoërskoolopleiding ontvang hy eers op Aliwal-Noord en dan op Jamestown, in Mafikeng en Zeerust. Hy behaal 'n B.A.-graad en 'n B.A. Honneurs-graad in sosiologie aan die Potchefstroomse Universiteit vir Christelike Hoër Onderwys, maar pas nie sy studierigting in die praktyk toe nie. Ná universiteit is hy onder meer joernalis by Oggendblad en Die Transvaler en verbonde aan die Raad vir Geesteswetenskaplike Navorsing se Instituut vir Taal, Lettere en Kuns in Pretoria. Hy was versot op reis en besoek onder meer Griekeland, maak draaie in Namakwaland en die Transkei, bly agt maande op Onrus (waar hy noue kontak het met Uys Krige en Jan Rabie), werk vir twee jaar in die Transvaal en gaan dan weer terug Kaap toe. Hy besit nooit 'n motor in sy leeftyd nie. In sy latere jare raak hy toenemend eksentriek, onttrek hom van sosiale verkeer en word meermale by sielsieke-inrigtings opgeneem vir terapeutiese behandeling.


Die Gereformeerde kerk Rustenburg-Oos was die laaste van die vier Afrikaanse gemeentes van die GKSA wat tussen 1859 en 1975 in Rustenburg, Noordwes, gestig is. Die Gereformeerde kerk Rustenburg-Noord het van die sestigerjare af gedurig gegroei, hoofsaaklik vanweë die bedrywighede van die platinummyne. In 1974 was daar 704 belydende en 482 dooplidmate. Al het dié lidmate baie gewissel, soos gewoonlik die geval is in ’n myngemeenskap, het die moedergemeente dit goed gedink om die Gereformeerde kerk Rustenburg-Oos in November 1975 af te stig. Die afstigtingsooreenkoms het bepaal dat die Noord-gemeente die helfte van sy eiendom se waarde aan die Oos-gemeente sou uitbetaal. Vanaf Maart 1976 het lidmate in die Laerskool Dawid Brink vir eredienste byeengekom. ’n Pastorie was die eerste behoefte en is in 1977 voltooi nadat die gemeente as eienaarbouer opgetree het. Die onbestendigheid van die mynbou het kerkbou lank gestrem. Ds. W. Venter het omstreeks 1980 ’n groot aandeel gehad in die bou van ’n moderne kerk op die hoek van Dawes- en Wolmaransstraat. Rustenburg-Oos is egter ’n bestaan van net 18 jaar gegun, want weens veral die veranderende demografiese samestelling van die woonbuurte binne sy grense, het dit noodsaaklik geraak om saam te smelt.


Die Gereformeerde kerk Witbank was die oudste van die drie gemeentes van die GKSA wat tussen 1931 en op Witbank gestig is, hoewel nog deur, onderskeidelik in 1989 en 2010, deur samesmeltings tot stand sou kom sodat die dorp eindelik net een Gereformeerde kerk oorhet. Die Gereformeerde kerk Witbank is op 12 Desember 1931 op Clewer, suidwes van die huidige Witbank, gestig onder leiding van ds. W.J. Postma. As bruidskat het die gemeente die plaas Blauwbank van die Middelburg, Tvl., ontvang. Op 19 Augustus 1936 is ’’n klein kerkgebou op Clewer in gebruik geneem. Ná die Tweede Wêreldoorlog het Witbank sodanig gegroei dat die kern van die gemeente daarheen verskuif het. Op 11 Januarie 1947 is die gemeente se naam amptelik verander na die Gereformeerde kerk Witbank en is die ou kerkgebou verkoop. ’n Nuwe kerk is toe op Witbank opgerig waarvan die argitek Hendrik Vermooten was en die bouaannemer M. Buys. Op 17 Junie 1950 is die hoeksteen gelê en ses maande later, op 20 Januarie 1951, is die nuwe gebou van rooi bakstene in gebruik geneem.


Die Gereformeerde kerk Potchefstroom-Oos is die derde grootste gemeente van die GKSA in die universiteitstad Potchefstroom. Einde 2015 was hier 568 belydende en 130 dooplidmate vergeleke met onderskeidelik 519 en 133 vyf jaar vantevore.Terwyl die Klassis Potchefstroom se sieletal dus met 151 van 3 706 einde 2011 afgeneem het tot 3 555 vyf jaar later, het Potchefstroom-Oos se sieletal toegeneem met 46. Die Gereformeerde kerk Potchefstroom-Oos het in April 1970 van die Gereformeerde kerk Potchefstroom afgestig. Die nuwe gemeente het grond met geboue daarop van ene Petersen gekoop, onder meer ’n skuur. Bannie Britz is as argitek aangewys met die opdrag dat die skuur ingesluit moes word by die plan vir die kerkgebou. Die bouaannemer was W.P. Huysamen. Potchefstroom Grafsteenmakers het die hoeksteen aan die gemeente geskenk en oudl. At Erasmus het vir die graveerwerk betaal. Ds. J.J. De Wet Krüger het die kerk se hoeksteen op 17 Maart 1973 gelê en op 17 Oktober 1973 is die gebou in gebruik geneem. Prof. P.W. Buys het tydens dié geleenthede ’n feesrede gelewer. Hierdie gebou bied sitplek aan 460 kerkgangers.